Obradović: Suština državne politike i rada MDULS je decentralizacija Srbije | INFO 24\nKOLUBARSKI OSEČINA VESTI\nObradović: Suština državne politike i rada MDULS je decentralizacija Srbije\n„Suština rada Ministarstva državne uprave i lokalne samouprave, u skladu sa politikom predsednika Srbije Aleksandra Vučića, je da decentralizujemo Srbiju. Da sva sredstva ne budu maksimalno uložena u Beograd, nego da i mesta poput Osečine mogu da osete da Vlada Srbije i predsednik Vučić zaista razmišljaju o ljudima koji žive u manjim jedinicama lokalne samouprave“, poručila je Marija Obradović, ministarka državne uprave i lokalne samouprave, tokom svoje današnje posete opštini Osečina.\nOna je istakla da, iako je Osečina među manjim opštinama u Srbiji, njeni stanovnici treba da budu svesni da je za svaku pohvalu to što na čelu opštine imaju mlad i agilan tim koji je u svakodnevnoj komunikaciji sa Vladom Srbije kada su u pitanju projekti od značaja za ovu opštinu i život njenih građana.\n„Opština Osečina i MDULS uložili su zajedno preko 17 miliona dinara u rekonstrukciju PU „Lane“, ali to nije dovoljno i potrebno je dodatno ulaganje o čemu smo danas razgovarali. Takvim ulaganjima popravićemo kvalitet života građana do te mere da sprečimo njihov odlazak u velike gradove. Cilj naše politike je da i u manjim opštinama uslovi života budu bolji“, istakla je Obradović.\nOna je navela da je sa rukovodstvom opštine Osečina razgovarala i o drugim kapitalnim investicijama i ulaganjima, pre svega ulaganju u dogradnju Sportskog centra Osečina, unapređenju rada opštinske uprave uspostavljanjem Jedinstvenog upravnog mesta, ali i o projektima međuopštinske saradnje koji imaju za cilj preventivno delovanje u odbrani od prirodnih nepogoda, koje će MDULS značajno podržati i u narednom periodu.\n„Građani Osečine treba da budu zadovoljni jer, zahvaljujući stručnom timu predsednika opštine Nikole Tomića, Osečina ima brojne projekte koji će se realizovati u saradnji sa Vladom Srbije, što sve može da popravi kvalitet njihovih života“, zaključila je Obradović.\nOna je i ovom prilikom apelovala na sve građane, kako Osečine, tako i cele Srbije da se vakcinišu i istakla da je na stanovištu premijerke Brnabić, da kada je država obezbedila dovoljno vakcina i svu zaštitu, svako treba da ima ličnu svest i odgovornost da u 21. veku treba da se vakciniše.\n„Svaki dan koji ne iskoristite za vakcinaciju, dozvolili ste da korona duže traje u Srbiji. Vakcinacija je jedini način da privedemo borbu protiv korone kraju“, poručila je ministarka državne uprave i lokalne samouprave.\nMinistarka Obradović i državni sekretar Čedomir Rakić razgovarali su danas u Osečini sa predstavnicima ove opštine o više razvojnih i infrastrukturnih projekata, koji su namenjeni mladima, sportskim aktivnostima, ali i unapređenju rada opštinske uprave, što su ujedno i prioriteti MDULS u ovom mandatu.\nMihajlovićeva i Sulik: Ojačati saradnju Srbije i Slovačke u energetskom sektoru\nPopović: cilj su humani uslovi za lica lišena slobode


Jovana Crnogorac 13. u Lilehameru - Bajsologija\nJovana Crnogorac 13. u Lilehameru\nTakmičenja, UCI World tour / 14.09.2013\nJovana Crnogorac članica BK Novi Sad, osvojila je odlično 13. mesto u trci za biciklistkinje do 23 godine u poslednjem Svetskom kupu u planinskom biciklizmu u Lilehameru u Norveškoj.\nOsvojila je novih 16 bodova za UCI rang listu na kojoj je trenutno 33. sa 537 bodova.\n– Startovala je izvanredno, ali joj je na truckavom spustu na polovini prvog kruga pao lanac sa zupčanika i to je koštalo 30 sekundi dok ga je namestila – kaže Nemanja Vajs njen trener u BK Novi Sad i selektor biciklističke reprezentacije Srbije u planinskom biciklizmu.- Kada sam video da je 22. posle prvog merenja vremena, znao sam da je imala defekt. Vozila je, međutim, borbeno i na najdužem usponu u prvom krugu uhvatila je priključak i došla do 14. mesta, U finišu, na blatnjavom spustu, nije imala koncentraciju i izgubila je bolju poziciju za najmanje dva – tri mesta,\nVajs je u celini zadovoljan, ali kaže da nema opuštanja jer ih čekaju još dve trke, u Kini kroz nedelju dana i potom krajem septembra i početkom oktobra etapna trka u Maleziji:\n– Ovaj plasman pokazuje da je na SP u Južnoj Africi, kada je osvojila 18. mesto u stvari bio loš dan. Idemo u Kinu po nove bodove za svetsku rang listu, a potom i u Maleziju gde se nadam dobrim rezultatima da bismo stavili tačku na uspešnu sezonu.\nJovana Crnogorac je ove godine treći put za redom osvojila šampionsku titulu na Prvenstvu Srbije u eliti, ima pet prvih i četiri druga mesta na trkama za svetske bodove, bila je sjajna 14. na EŠ u Bernu i potom, 18. na SP i Južnoj Africi. Prva je srpska biciklistkinja koja se plasirala među deset u trci za svetski kup osvojivši deveto mesto u u Andori, a pre toga je bila 12. u Italiji.\nU eliti za žene, u svetskom kupu u generalnom plasmanu posle Lilehamera pobedila je Tina Žakelj iz Slovenije, koja je i vodeća na svetskoj rang listi.\nJovana Crnogorac četvrti put prva u Izraelu\nJovana Crnogorac iz Alanje gleda Baku\nJovana Crnogorac 33. na svetskoj rang listi!\nJovani Crnogorac novih 16 svetskih bodova u Kini


Hrvatska policija nastavlja sa nasilnim pushback-ovima migranata u Srbiju | AzilSrbija\nPočetna / AKTUELNO / NAJNOVIJE / Hrvatska policija nastavlja sa nasilnim pushback-ovima migranata u Srbiju\nŠid, 04. oktobar – Prema informacijama koje su pravni i psihososcijalni službenici APC/CZA prikupili prilikom obilaska kampova i otvorenih lokacija na severu Srbije, svakodnevno više desetine migranata poreklom iz Avganistana, Alžira, Iraka i Irana pokušavaju prelaske duž hrvatske granice. Hrvatska policija nasilno gura migrante nazad u Srbiju, ukoliko ih uhvati u ilegalnom pokušaju prelaska granice. Kako saznajemo na terenu, u poslednje dve nedelje Hrvatska je pojačala kontrolu na granicama, a povećan je i broj nasilnih pushback-ove u okolini Šida i kod graničnog prelaza Batrovci. Policajci koriste prekomernu upotrebu fizičke sile i odvode migrante u pritvor na 10 dana ukoliko kod njih pronađu kamp kartice srpskih prihvatnih centara.\nPrethodno Na severnim granicama Srbije nalazi se najmanje 50 maloletnih izbeglica uzrasta od 12 do 17 godina\nSledeće Saladin – “street wear” prodavac u renomiranoj gradskoj brand prodavnici


Inzko: BiH prolazi težak period, ne smije se gubiti vrijeme za formiranje vlasti | Portal 072info\nInzko: BiH prolazi težak period, ne smije se gubiti vrijeme za formiranje vlasti\nVisoki predstavnik Valentin Inzko danas je uputio pohvale institucijama Republike Srpske povodom okončanja procesa formiranja Vlade RS, prenosi novinska agencija Patria.\n„Imajući u vidu da Bosna i Hercegovina prolazi kroz veoma težak period u socijalnom i ekonomskom smislu, od ključnog je značaja da se u procesu formiranja institucija ne gubi vrijeme. Stoga cijenim činjenicu da je Narodna skupština Republike Srpske, koja je sazvana u zakonskom roku, prvo zakonodavno tijelo u BiH koje je izglasalo novu vladu“.\nVisoki predstavnik je također izrazio nadu da će nova vlada brzo početi činiti pomake u realizaciji svog programa.\n„Građani RS očekuju da Vlada počne sa radom što prije i da se uhvati u koštac sa teškom socijalnom i ekonomskom situacijom. Od iznimnog je značaja da se blagovremeno usvoje budžet RS i ekonomska politika za 2015. godinu,“ rekao je visoki predstavnik.


Podrška Ministarstva omladine i sporta preduzetničkom obrazovanju | Министарство омладине и спорта\nPodrška Ministarstva omladine i sporta preduzetničkom obrazovanju\nOna je naglasila da je jedan od najvažnijih strateških ciljeva Nacionalne strategije za mlade podsticanje i stimulisanje svih oblika zapošljavanja i preduzetništva mladih. Imajući u vidu da je nezaposlenost jedan od najvećih problema mladih, Ministarstvo omladine i sporta do sada je finansijski podržalo 59 projekata usmerenih na povećanje zapošljivosti i razvoj preduzetništva u koje je bilo uključeno preko 40 000 mladih.\nSnežana Klašnja podsetila je da je smisao za preduzetnišvo u Evropskoj uniji prepoznata kao jedna od osam opštih kompetencija svakog mladog čoveka koji živi i radi u društvu zasnovanom na znanju.\n„Preduzetnička znanja i veštine usvajaju se i usavršavaju tokom celog života a sa preduzetničkim obrazovanjem trebalo bi početi od najranijeg školskog uzrasta. Mladi na taj način stiču samopouzdanje, uče kako da rešavaju probleme, razvijaju osećenje odgovornosti, kreativnost i želju za istraživanjem“, istakla je Klašnja.\nJedan od panelista bio je i Simone Baldasari iz Evropske komisije, zadužen za oblast preduzetničkog obrazovanja u Generalnom direktoratu za preduzetništvo i industriju.\nKako bi svi donosioci odluka koordinirano delovali na planu razvoja preduzetničkog obrazovanja u Srbiji, neophodna je stalna saradnja između izvršne vlasti, preduzetnika i korporacija, a ovaj skup bio je jedan od primera takve prakse.


Počela da radi prva Regionalna novinska agencija u unutrašnjosti Srbije - PPmedia\nPosted on\t19 новембра, 2018 7:56 pm by adminpp033\nU petak, 16. novembra, počela je da radi prva novinska agencija osnovana u unutrašnjosti Srbije, sa sedištem u Čačku. Agenciju je osnovao Glas zapadne Srbije, ali od 2019. godine poslovaće kao posebno preduzeće. RINA će svim nacionalnim i lokalnim medijima biti na raspolaganju a svi registrovani korisnici moći će do Nove godine besplatno koristiti sve medijske sadržaje.\n,,Korisnicima nudimo video i foto usluge ali ono što nas čini posebnim je što registrovanim korisnicima garantujemo da ih niko ne može tužiti za fotografije po osnovu zakona o autorskim i srodnim pravima (materijalnu i nematerijalnu štetu) što je danas ogroman problem medijima koji svakodnevno dobijaju tužbe od kojekakvih lovaca na autorska dela. Dakle, bezbedni su jer su fotografije isključivo naše i ustupamo ih na korišćenje svim medijima. Siguran sam da ćemo region zapadne Srbije na taj način učiniti dostupnijim nego ikada a pratićemo sve, od funkcionisanja lokalnih samouprava, privrede, politike, kulture i sporta. Kada kažem region to podrazumeva područje od Ljiga do Ljubovije, pa do granice sa Crnom Gorom. U planu je da uključimo Kraljevo, Rašku i Novi Pazar gde smo u potrazi za pouzdanim saradnicima. Zbog toga pozivam sve medije i medijske poslenike da se registruju i siguran sam da će ta saradnja biti uspešna, a verujem i dugotrajna”, kazao je za Glas zapadne Srbije Ivan Nikolić urednik agencije.\nОзнаке: Prijepolje, vesti prijepolje, vesti Zapadna Srbija


Beta 2. juna 2020. 12:10\nU Srbiji pod vlašću predsednika Aleksandra Vučića odrasta generacija koja nema pojma o istoriji, piše švajcarski Tagesancajger povodom kandidatura Vojislava Šešelja, Dragana Vasiljkovića i drugih osudjenih ratnih zločinaca na junskim izborima u Srbiji, prenosi danas Dojče vele (DW).\nRatni zločinac pušten je krajem marta i deportovan u Srbiju. Sada je navalio da udje u srpski parlament. Izbori će biti održani 21. juna, a 65-ogodišnji Vasiljković trenutno prikuplja potpise za svoju kandidaturu i kaže da kao predstavnik naroda, hoće da se bori za prava uhapšenih Srba u Hrvatskoj, na Kosovu i u Crnoj Gori, piše list.\nPored toga, Vasiljković kaže da je krajnje vreme da vlasti puste ubice prozapadnog premijera Zorana Djindjića koje je nazvao herojima što su srpski opozicioni političari osudili kao drske i nemoralne izjave, navodi se u tekstu koji potpisuje novinar Enver Robeli.\nPrema zakonu, poslanici gube mandat ako su osudjeni na više od šest meseci zatvora. Medjutim, srpsko pravosudje i vlada u slučaju Šešelja su zatvorili oči. Ratni zločinac i šef male Radikalne stranke sveprisutan je u medijima, može da negira genocid u Srebrenici i javno predstavlja svoje knjige sa vulgarnim naslovima i uvredljivom prozom, piše list.\n„Svoju kandidaturu ovih dana priprema penzionisani general vojske Božidar Delić, Šešeljev partijski prijatelj. I Delić je do sada takodje bio u parlamentu, iako borci za ljudska prava u Srbiji nemaju sumnji da je počinio ratne zločine na Kosovu. Prema beogradskom Fondu za humanitarno pravo, tokom rata 1999. Delićeve jedinice ubile su 885 albanskih civila u osam sela na Kosovu. Uprkos snažnim dokazima, navodni masovni ubica ne mora da se boji optužbi srpskog pravosudja“, navodi se.\nI dok je pravosudje neaktivno, zločince slave kao heroje, piše Tagesnacajger i dodaje da Ministarstvo odbrane organizuje književne večeri ratnih zločinaca, te da je jedan od njih čak hvaljen kao uzor budućim srpskim oficirima i jednom prilikom bio je gostujući predavač na vojnoj akademiji.


Tag / Problemi sa srcem / Vesti online\nMuče vas ovi simptomi? Evo šta vam telo poručuje\nKalijum je treći po redu zastupljenosti mineral u ljudskom telu i neophodan je za pravilno funkcionisanje mišića. On pomaže u izbacivanju otpada i transportu hranljivih materija do ćelija. Kako...\nVIDEO: Britanka doživela 36 kliničkih smrti u toku jedne godine\nSara Brotigem boluje od sindroma posturalne ortostatske tahikardije (POTS), veoma retkog srčanog poremećaja koji se manifestuje kroz česte "susrete" sa smrću, pa je u samo jednoj godini doživela...\nKemalu Montenu otkazuju bubrezi?\nŠešelju ni posle operacije nije bolje\nZdravstveno stanje haškog optuženika Vojislava Šešelja nije dobro jer on, i posle operacije, ima tahikardiju i aritmiju, saopštila je danas Srpska radikalna stranka (SRS) čiji je on lider.\nDobro se osećam i čekam operaciju\nSarajevski kantautor Kemal Monteno (63) i dalje je smešten u Kliničko-bolničkom centru Rebro u Zagrebu. Od njegove bolesničke posetelje ne odvaja se supruga Branka, dok je Kemal dobro...\nKemalu ugrađuju trostruki bajpas\nPevač Kemal Monteno oseća se bolje nakon što je u sredu primljen na odeljenje intenzivne nege Kliničko-bolničkog centra Rebro u Zagrebu. Lekari prate njegovo stanje i veruju da će u ponedeljak...\nGenerisan veštački srčani mišić\nAmerički naučnici su uspeli da generišu aktivno mišićno tkivo srčane kese miševa, odvajanjem matičnih ćelija tkiva srčanog mišića od drugih vrsta ćelija u srčanom tkivu, čime su...


Na 8. Festivalu nauke 26.000 posetilaca\nNa 8. Festivalu nauke 26.000 posetilaca – Personal magazin\nU znaku 26.000 posetilaca, 450 škola i mnogo radoznalih lica protekao je osmi Festival nauke, od 4. do 7. decembra na tri lokacije u Beogradu, saopštili su organizatori ove manifestacije.…\nU znaku 26.000 posetilaca, 450 škola i mnogo radoznalih lica protekao je osmi Festival nauke, od 4. do 7. decembra na tri lokacije u Beogradu, saopštili su organizatori ove manifestacije.\nPod sloganom “Sve je moguće” u programima je učestvovalo više od 550 naučnika u Zepter Expo centru, Studentskom kulturnom centru i Galeriji Narodne banke Srbije, pokazujući kroz različite eksperimente i atraktivna predavanja da nauka može da bude zabavna.\nOmiljena naučna zabava posetilaca ove godine, kako mlađih tako i starijih, bila je igranka sa studentima Fizičkog fakulteta Univerziteta u Beogradu, koji su složene naučne zakone i pravilnosti objašnjavali na jednostavan način i to uz pomoć vatre i elektriciteta “obuvenih” specijalno za ovu priliku u plesne cipele.\nPrvi put na Festivalu nauke ove godine otvorena je Svemoguća zona namenjena svim naučnicima, zanatlijama i kreativcima koji su svoje ideje uz pomoć nauke preveli u dela. Najveće interesovanje izazvali su naučnici iz Slovenije koji su pokazali da je uz pomoć 3D štampača moguće napraviti sve, pa čak i jedinstvene snežne pahuljice.\nNa 8. Festivalu nauke 26.000 posetilaca was last modified: December 8th, 2014 by Redakcija\n“Arx Pax” hoverbord – Lebdeći skejtbord


„Sukob sa Rusijom“ pomaže Trampu za saradnju sa jastrebovima - 05.05.2017, Sputnik Srbija\n„Sukob sa Rusijom“ pomaže Trampu za saradnju sa jastrebovima\nSjedinjene Države planiraju da formiraju specijalni komitet za borbu protiv „prikrivenog uticaja Rusije“, a takođe da ojačaju kontrolu kretanja akreditovanih... 05.05.2017, Sputnik Srbija\n© REUTERS / Saul LoebAmerički predsednik Donald Tramp nakon govora na inauguraciji u Vašingtonu\nSjedinjene Države planiraju da formiraju specijalni komitet za borbu protiv „prikrivenog uticaja Rusije“, a takođe da ojačaju kontrolu kretanja akreditovanih ruskih diplomata i konzularnog osoblja u SAD. Finansiranje takvih mera je već uračunato u ukupan plan federalnog budžeta za 2017. godinu, koji je odobrio senat, i koji iznosi 1,1 bilion dolara.\nOvaj zakon treba da potpiše Donald Tramp, a analitičari smatraju da se američki predsednik neće protiviti sprovođenju takve politike, već da će se radije odreći svojih predizbornih obećanja o „glađenju“ odnosa sa Moskvom nego što će sebi dozvoliti da se u ovoj situaciji suprotstavi Kongresu.\nOsim toga, dodaju stručnjaci, konfrontacija sa Rusijom sada ide naruku Trampu, to je neka jedinstvena „pretnja“, koja mu omogućava da ostane u savezu sa antiruskim jastrebovima, koji u stvari diktiraju i kroje politiku kongresa.\nTenzije sa Rusijom kočnica za Vašington\n3 Maj 2017, 19:25\n„Formiranje ovakvog komiteta bi značilo da SAD i Rusija ulaze u novu fazu Hladnog rata i novog konflikta. Tokom devedesetih i početkom dvehiljaditih se činilo da su Moskva i Vašington prevazišli ideološki konflikt i da su ostali konkurenti samo u oblasti ekonomije. Ali sada vidimo da to nije tako, jer kada se radi o Rusiji za Vašington su političke i ideološke protivrečnosti važnije od ekonomskih interesa. Formiranje komiteta bi značilo da se SAD ne snalaze sa unutrašnjim problemima. Uvek kada američki političari, pogotovo demokrate, pričaju o ’uticaju Rusije‘, imam utisak da oni na taj način priznaju da je Rusija u SAD uticajnija od njih“, kaže za Sputnjik ruski politikolog Leonid Krutakov.\n„Zašto Sjedinjene Države forsiraju ’rusku temu‘? Odgovor je sledeći — Amerika je postala žrtva ideje o globalizaciji tržišta, ideje koju sama propagira širom sveta. Sada Vašington nema dobru agendu da ponudi svojim saveznicima, i kao ujedinjavajući faktor se nudi ’spoljna‘, odnosno ’ruska pretnja‘. Mislim da Tramp neće sprečavati formiranje ovog komiteta, ali on bi trebalo da ima u vidu da će od ove odluke zavisiti ko će napraviti još jedan korak ka pobedi: pristalice strategije prethodnog američkog rukovodstva ili oni koji se zalažu za normalizaciju odnosa sa Moskvom“, zaključuje Krutakov.\nIz dokumenta se zaključuje da će se novoformirani komitet boriti protiv ruskog „tajnog emitovanja, manipulacije medija, dezinformisanja, finansiranja agenata uticaja“, a među pretnjama se spominju i „kontraobaveštajni rad, ubistva i teroristički akti“.\nDonošenje ovog zakona je zapravo posledica američke histerije koja traje već mesecima, a povezana je sa navodnim ruskim mešanjem u američke izbore.\nAmerika pronašla svog „najvećeg“ neprijatelja\n3 Maj 2017, 20:33\nAmerička vlada nijednom nije iznela nikakve dokaze o učešću Rusije u hakerske napade, čiji je cilj bio, kako tvrde američke demokrate, da se utiče na ishod predsedničkih izbora. Tramp je nazvao „smešnim“ izjave o umešanosti Kremlja u američke izbore i odbacio je tvrdnje da je tokom izborne kampanje imao podršku Moskve. Hilari Klinton je za svoj poraz na izborima optužila direktora FBI, „ruski Vikiliks“ i lično Vladimira Putina.\nŠef FBI Džejms Komi u Rusiji vidi „najveću pretnju američkoj demokratiji“. On je, govoreći u Senatu, rekao da se Moskva „umešala i nastavlja da se meša“ u politički život SAD, ali za takve teške reči, po običaju, nije izneo nikakve dokaze.\nRuski šef diplomatije Sergej Lavrov je rekao da Moskva žali što se u SAD nastavlja rusofobična kampanja koja je pokrenuta još u vreme Baraka Obame.\n„Čujemo mnogobrojne optužbe Rusije za sve smrtne grehe, koji su na ivici histerije. Vidimo kako Kongres formira neke međuministarske strukture koje će se baviti istragom ruske pretnje. Do sada nismo videli niti čuli ijednu činjenicu koja barem nekako potvrđuje ono za šta nas optužuju“, istakao je Lavrov.\nPrema tekstu dokumenta, u specijalni komitet za borbu protiv „prikrivenog uticaja Rusije“, treba da uđu predstavnici kancelarije direktora Nacionalne obaveštajne službe, Stejt departmenta, Ministarstva odbrane, Ministarstva finansija, kancelarije Generalnog tužioca, Ministarstva energetike i Federalnog biroa za istrage.\nSvetom vladaju budale, lako ćemo ih pobediti\n4 Maj 2017, 21:39\nOva kancelarija će morati svakodnevno da podnosi izveštaje Kongresu o svom radu i raportira o navodnim pokušajima Rusije da utiče na SAD.\nOsim toga, zakon obavezuje državnog sekretara SAD da zajedno sa direktorima FBI i glavne Nacionalne obaveštajne službe „uvede obavezni režim preliminarnog obaveštavanja“, koji će se odnositi na sva putovanja ruskih diplomata i osoblja konzulata u SAD.\nU ovom trenutku, ruske diplomate nižeg i srednjeg ranga moraju da obaveštavaju američke vlasti ako izlaze izvan zone od 25 milja od centra grada, gde se nalazi sedište diplomatske misije.\nOsim toga, šef američke spoljnopolitičke kancelarije i obaveštajne službe razvijaju „pismeni mehanizam razmene informacija o svim kretanjima ruskih diplomata i njihove „poslušnosti“ u okviru novog sistema kontrole.\nPodsećanja radi, krajem decembra 2016. godine administracija američkog predsednika Baraka Obame uvela je sankcije protiv devet ruskih institucija, kompanija i pojedinaca za „mešanje u izbore“ i „pritisak na američke diplomate“ koji rade u Rusiji. Istovremeno, američki Kongres objavio je da namerava da sprovede sopstvenu istragu o ovom pitanju.


Rukovodstvo grada razgovaralo sa predstavnicima kompanije "VALI" | VAmedia - info portal\nRukovodstvo grada razgovaralo sa predstavnicima kompanije „VALI“\n25/03/2015 25/03/2015 Нема коментара на Rukovodstvo grada razgovaralo sa predstavnicima kompanije „VALI“\nNajavljena otpuštanja 250 radnika u fabrici „VALI“ urađena su u skladu sa programom ove kompanije, kako bi se prevazišli trenutni poslovni problemi na ruskom tržištu, rečeno je na današnjem sastanku predstavnika grada Valjeva i kompanije „VALI“.\nKriterijumi za otpuštanje u su urađeni u saradnji sa Nacionalnom službom za zapošljavanje u Beogradu i potpuno su transparentni i objektivni, u skladu su sa zakonskim procedurama, rečeno je na današnjem sastanku.U razgovoru sa Karlom Mariotijem, predsednikom Upravnog odbora kompanije „VALI“, Albertom Grasijem, rukovodiocem fabrike u Loznici i Davidom Grasijem, rukovodiocem fabrike u Valjevu, predstavnici Grada su istakli da poslednja dešavanja u ovoj fabrici imaju veliki socijalni značaj za Valjevo i da je to veliki udar na građane koji će ostati bez posla, njihove porodice i sam Grad.\nGradonačelnik je naglasio da je „VALI“ jedna od najznačajnijih fabrika u Valjevu, koja je zapošljavala 1100 radnika i da je dosadašnja saradnja bila na korektnom nivou, tako da će Valjevo i ubuduće, u skladu sa zakonskim i sopstvenim mogućnostima, podržavati ovu kompaniju. On je izrazio zabrinutost zbog dešavanja u fabrici i posledica na sugrađane koji će ostati bez posla. Ipak, ohrabren je porukom koju je dobio od rukovodstva „VALIJA“ da se već dešavaju promene na bolje na tržištu i da ukoliko dođe do stabilizacije na ruskom tržištu, proizvodnja u ovoj fabrici u narednim mesecima može biti vraćena na zadovoljavajući nivo.\nKarlo Marioti, predsednik UO kompanije „VALI“ je potvrdio da su zadovoljni dosadašnjom saradnjom sa gradom Valjevom i obrazložio ovaj težak potez rukovodstva kompanije. Zbog pada izvoza na tržište Ruske Federacije u poslednjem kvartalu 2014. godine i u prvim mesecima 2015. godine, prouzrokovanog pogoršanjem ekonomske situacije u toj zemlji, a posebno usled značajne devalvacije rublje, preduzete mere su bile neophodne kako bi se prilagodila proizvodnja nastaloj situaciji, ponovio je Karlo Marioti stav rukovodstva kompanije, koji je juče predočen javnosti.\nMarioti je izrazio nadu da su poremećaji na tržištu privremenog karaktera i da će tokom druge polovine 2015. godine doći do poboljšanja ekonomske situacije, koja bi omogućila da „VALI“ pokrene novi proces zapošljavanja i investicija.\nOn je istakao da je „Vali“ od 2001. godine u Srbiji do sada uložio preko 110 miliona evra i da nisu prekinute pokrenute značajne dalje investicije u fabrikama u Valjevu i Loznici, vrednosti od 3 do 5 miliona evra, što je pokazatelj da ova kompanije ne namerava da se povuče iz Srbije, već naprotiv, da i u narednim godinama posluje i proširuje svoje kapacitete.\nNa sastanku je zaključeno da će ubuduće predstavnici Grada i kompanije imati redovniju komunikaciju i međusobno se informisati o daljim planovima.\nMladi napuštaju Srbiju i Valjevo\nPredavanje o strategijskom menadžmentu za studente VIPOS-a


Banjaluka - 48 godina od najrazornijeg zemljotresa\nNa današnji dan prije 48 godina Banjaluku je pogodio razoran zemljotres kada je život izgubilo 15 ljudi, dok je 1.117 lica bilo lakše ili teže povrijeđeno.\nMjerenja potvrdila: Ovo je najtopliji oktobar u posljednjih 68 godina\nZavod za hidrometeorologiju i seizmologiju Crne Gore saopštio je da je u Podgorici od 15. do 18. oktobra zabilježena neuobičajeno visoka temperatura koja je dostizala 28,6 stepeni Celzijusovih, što je najviša prosječna maksimalna dnevna temperatura za te dane u posljednjih 68 godina.\nVremenski šok u BiH: Juče 20 stepeni, danas kiša i snijeg.\nJesenji uslovi vožnje, kiša i mokri putevi očekuju vozače širom Bosne i Hercegovine, javio je BIHAMK, a posebno se upozorava na smanjenu vidljivost i pogoršane uslove za vožnju.\nVetrenjače stare 1.000 godina još rade (VIDEO)\nMohamad Etebari poslednji je čuvar drevne tradicije u mestu Naštifan u severoistočnom Iranu.\nU Novom Goraždu pronađena najstarija štamparija u Evropi (VIDEO)\nU porti Hrama Svetog Đorđa u Novom Goraždu, sagrađenoj sredinom 15. pronađeni su ostaci manastira, u kojem je od 1519. godine radila Goraždanska štamparija, druga na Balkanu, poslije Cetinjske. Sve to uvod je u obilježavanje 500 godina od osnivanja jedne od najstarijih štamparija u Evropi.\nIsplivalo na vidjelo: SK prisilio RTS da naredi zatamnjenje utakmica\nBritanac BMW-om jurio kroz Hrvatsku 244 kilometara na sat\nHrvatska policija izrekla je novčanu kaznu od oko 11.600 kuna (1.500 evra) 22-godišnjem bitanskom državljaninu koji je na autoputu A3 Bregana - Zagreb vozio automobil 244 kilometara na sat i počinio osam prekršaja.\nGradonačelnik proveo 3 dana na ulici kao beskućnik: Pogledajte kakvo je iskustvo doživeo\nGradonačelnik Solt Lejk Sitija Ben Mekadams proveo je tri dana živeći kao beskućnik jer je hteo lično da se uveri kakav je to osećaj.\nIstočno Sarajevo okuplja pivare iz Srpske, FBiH i Srbije\nNa sportskim terenima kod Elektrotehničkog fakulteta u Istočnom Sarajevu u subotu, 5. avgusta, biće održan treći Festival zanatskog piva koji organizuje Udruženje za promociju zanatskog pivarstva "Kištra" iz Istočnog Sarajeva.\nBosanac dobio na sudu Google i Yahoo zbog uvrede i sad može da živi od tih para\nMilorad Trkulja, državljanin Australije poreklom iz BiH, materijalno je sebe obezbedio možda i do kraja života, a sve to zahvaljujući tužbama, najviše onim protiv velikih kompanija.\nPozvonio starici sa buketom i 20 hiljada evra koje joj je ukrao


Taranjac i ostali: Saznanja o zarobljavanju Bošnjaka kod Miske Glave - Detektor\n13. Septembra 2021.11:58\nU nastavku suđenja za zločine počinjene na području Prijedora, svjedoci Tužilaštva Bosne i Hercegovine izjavili su kako su čuli za zarobljavanje grupe Bošnjaka u selu Miska Glava u julu 1992. godine.\nNovak Ljepoja kazao je da je bio u rezervnom sastavu policije u Ljubiji. U zgradi gdje je bila smještena policija, bio i Ljubijski bataljon, rekao je svjedok.\nIspričao je kako je, kada je došao u Stanicu policije da vidi koja je smjena, čuo da se priča da je uhvaćena grupa Bošnjaka.\n“Neko kaže 50, neko 70, neko 100”, kazao je Ljepoja.\nOn je dodao da je za zarobljavanje čuo i od bake koja je živjela u Miskoj Glavi. Svjedok je naveo da je jedne noći prolazio pored stadiona u Ljubiji i vidio dvije grupe ljudi. Kako je naveo, sreo je dva vojnika, najvjerovatnije vojne policajce.\nLjepoja je rekao da je drugi dan vidio kombi koji je vozio Rade Zekanović ili jedna druga osoba.\nSvjedok Suad Karagić je rekao da je živio u Prijedoru, a njegov brat Mustafa u selu Rizvanovići. On je kazao da je 20. jula bilo “čišćenje” Rizvanovića i Bišćana.\nIspričao je da je njegov brat došao kod rođaka i rekao kako kupe stanovništvo. Dodao je da su pričali šta da rade i da su odlučili da ne idu skupa.\nPrema saznanjima svjedoka, grupa od oko 150 ljudi, koji su krenuli prema Bihaću, zarobljena je kod Miske Glave i odvedena u Dom. On je precizirao da je ova saznanja dobio od preživjelih, a da je on u to vrijeme bio u Rizvanovićima i Kurevskim šumama.\nDodao je da je u Rizvanovićima navodno bio poginuo jedan srpski vojnik.\n“U Domu je traženo iz Rizvanovića deset momaka, koji su izvedeni i odvedeni. Identifikovani su na Hozića kamenu”, kazao je Karagić, čiji je brat jedna od žrtava iz te grupe.\nSuđenje se nastavlja 20. septembra.


Poslednje pripreme pred prvi Sabor violinista u Pranjanima – GM Press\nSastanku Organizacionog odbora prvog Sabora violinista održanog u Pranjanima prisustvovali su predsednik opštine Gornji Milanovac Dejan Kovačević i članovi Organizacionog odbora, kao i direktor Turističke organizacije Desimir Ćalasan, direktor Javnog preduzeća za izgradnju Božidar Vučetić i predstavnici policije. Na sastanku je napravljen presek svega do sada urađenog, počev od uspešnih infrastrukturnih radova do poslednjih priprema pred ovu jedinstvenu manifestaciju na kojoj će gudala ukrstiti veliki broj virtuoza iz Srbije i dijaspore.\n– Želeo bih da se zahvalim za sve infrastrukturne radove Putevima Srbije i gospodinu Drobnjaku koji su nam izašli u susret i deo regionalnog puta rekonstruisali i sanirali plato ispred Doma, gde će biti i svečano otvaranje same manifestacije. Javno preduzeće za izgradnju i gospodin Božidar Vučetić su iz svog dela posla odradili sve što je trebalo – istakao je predsednik opštine Gornji Milanovac nakon održanog sastanka i dodao da će festival ponuditi bogat sadržaj i da se nada da će prerasti u tradicionalnu manifestaciju u Srbiji.\nNovinar Gvozden Nikolić rekao je da veruje da će Pranjani biti buduća prestonica srpske violine, u kojoj će se najbolji majstori na tom instrumentu nadmetati za prestižna zvanja najboljeg u Srbiji.\n-Ovo će biti jedno veliko srpsko – „nećete verovati“. Ovaj sabor ne pripada samo Koštunićima, Pranjanima, Kamenici, Gojnoj Gori, Brezni, Takovu i ovom kraju, on pripada celoj Srbiji. Dolazi nam veliki broj umetnika na violini, imaćemo veliki broj koncerata i blizu hiljadu učesnika u samom programu, što je fascinantno za jedan prvi Sabor. Verujem u srpsku violinu, verujem u Pranjane i, naravno, u Srbiju koja se voli“, rekao je Nikolić.\nPrvi Sabor violinista održaće se u Pranjanima 16, 17, i 18. avgusta. Očekuje se veliki broj učesnika i posetilaca, bogat i sadržajan program, a najbolji će dobiti vrednu nagradu – automobil Škodu Fabiju.\nTags: dejan kovačević, glas zapadne srbije, gvozden nikolic, pranjani, sabor violinista\nVEČERAS ,,KRALJ LAVOVA"


Nadgradnje iz Knića za Evropu i svet - KAMIONI.NET\nNadgradnje iz Knića za Evropu i svet\nNa 64. međunarodnom samu komercijalnih vozila IAA (Internationale Automobil-Ausstellung), koji se od 20. do 27. septembra održava u Hanoveru, među 1.900 izlagača iz celog sveta je i renomirani proizvođač transportnih nadgradnji EMA iz Knića.\nOvo je prvo učešće kompanije iz Knića na toj manifestaciji, a EMA je i jedini proizvođač transportnih nadgradnji iz Srbije koji se ikada pojavljuje na toj, u svetu najuglednijoj izložbi kamiona, autobusa, priključnih i specijalnih vozila i opreme za drumski transport.\nNa štandu E56, u hali 25, na 100 m², EMA izlaže tri eksponata iz najnovije ponude: dvoosovinsku tandem prikolicu ELTI, nosivosti 3,5 tona (sa mogućnošću da se, zahvaljujući platformi-mostu i na prednjem delu, roba iz prikolice utovara ili istovara direktno u ili iz solo kamiona), maketu hladnjače TI i maketu nadgradnje za transport pića ES (EMA Slider).\n„EMA već 21 godinu vrlo uspešno proizvodi specijalne nadgradnje, poluprikolice, prikolice i kiperske nadgradnje. U bogatom proizvođačkom stažu uvek smo se rukovodili načelom da prevashodno treba udovoljiti različitim, često i nespecifičnim zahtevima kupaca, ne samo u Srbiji već i u širem okruženju“, kaže direktor EMA d.o.o, Dragan Đurđević.\n„Kao regionalni lider u transportnim nadgradnjama, EMA je dobila i nekoliko ekskluzivnih zastupništava renomiranih evropskih proizvođača, što je, kroz usvajanje savremenih tehničko-tehnoloških dostignuća u transportu, omogućilo da naša kompanija pronađe kupce i na zapadnoevropskim tržištima. Sajam u Hanoveru je prava prilika da sa našim dostignućima i mogućnostima upoznamo potencijalne kupce i u drugim delovima Evrope i sveta“, kaže gospodin Đurđević.\nKAMIONI.NET > Prikljucna i specijalna vozila > Nadgradnje iz Knića za Evropu i svet


SDA traži promjenu imena Republike Srpske - Leutar.net\nHomeVijestiBosna i HercegovinaSDA traži promjenu imena Republike Srpske\n23. januara 2019. Leutar Bosna i Hercegovina, Vijesti 0\n„Dugogodišnja praksa institucija vlasti entiteta RS je pokazala da je dosadašnji naziv entiteta RS intenzivno i efikasno korišteno u svrhu diskriminacije i isključivanja druga dva konstitutivna naroda – Bošnjaka i Hrvata. Vezivanje imena bilo čega u multietničnoj zajednici kakva je BiH za samo jedan narod, po principu etničke privilegiranosti, protivno je Ustavu Bosne i Hercegovine i Evropskoj konvenciji o ljudskim pravima koja je nadređena Ustavu BiH“, tvrde u ovoj stranci.\n„To je potvrđeno i odlukom Ustavnog suda o konstitutivnosti naroda U5/98, kojom je entitetima naloženo da u svojim ustavnopravnim sistemima osiguraju punu ravnopravnost svim konstitutivnim narodima. Entitet RS postoji po Ustavu BiH kao multietnički entitet, u kojem svi narodi moraju imati jednaka prava, što znači da ne može samo jedan narod biti zastupljen niti u nazivu, a drugi isključeni“, dodaje se u saopštenju SDA.\nZaključuje se da će stoga ova stranka pokrenuti proceduru za „usklađivanje naziva Republike Srpske sa Ustavom Bosne i Hercegovine, a po temelju važeće odluke Ustavnog suda BiH o konstitutivnosti naroda“.


Nova provokativna fotografija ćerke Kim Besindžer - mediji.net\nAjrland Boldvin, ćerka poznatog glumačkog para, Kim Bejsindžer i Aleka Boldvina, poslednjih meseci objavljuje provokativne fotografije na svom Instagramu.\nAjrland je često u fokusu javnosti, što zbog činjenice da je ćerka dve holivudske legende - Aleka Boldvina i Kim Besindžer, što zbog svoje sklonosti ka objavljivanju golišavih fotografija. Naime, ovaj 26-godišnji model rado deli provokativne fotografije na svom Instagram nalogu, a upravo je jednom takvom nedavno digla prašinu.\nNjenom ocu to se ne...\nprovokativna fotografijaPročitajte još na ovu temu\ndan kada ja više nije bilo jaViše od 100 tekstova\nsmrt kobija brajantaPročitajte još na ovu temu\nDo sada se nisu oglašavali za medije!\nKristijan Biragi mu je asistirao u 32. minutu i nije mu bilo teško da posle dobre kretnje spakuje loptu u mrežu.To mu je bio osmi gol na sedam poslednjih utakmica, ali što je još bitnije, srušio je 21 godinu star rekord legendarnog Gabrijela Batistute.Argentinac je bio jedini, uz Šveđanina Kurta...\nVulin: Akademik Marković je pravio Pokret socijalista sa idejom da bude levica koja zna šta je nacionalno!\n"Akademik Marković je pravio Pokret socijalista sa idejom da bude levica koja zna šta je nacionalno ", istakao je predsednik Pokreta socijalista Aleksandar Vulin na promociji knjige o životu i radu Mihaila Markovića, humaniste, naučnika, društvenog radnika i osnivača Pokreta socijalista.\nTačnije da otpusti oca, Aleksa, koji je bio u toj ulozi i potraži nekog drugog stručnjaka.Amerikanka je na svom Instagramu objavila da "pravi novi stručni tim"."Želela sam da sve obavestim da posle godina zajedničkog rada prekidam saradnju sa ocem u ulozi trenera. Odluku nisam donela lako jer smo...\nTRAGEDIJA NA PUTU KA ZLATIBORU: Žena pala sa litice i na mestu ostala MRTVA! TELO LEŽALO NASRED MAGISTRALE! (UZNEMIRUJUĆI PRIZORI)


Povrće iz plastenika donosi dobru zaradu - www.mrkonjic-grad.com\nOvo je istaknuto na predavanju "Proizvodnja u zaštićenim prostorima povrća i jagodičastog voća" koje je Agencija za privredni razvoj mrkonjićke opštine organizovala za poljoprivrednike. Predavač je bio profesor Omer Kurtović iz Federalnog zavoda za poljoprivredu iz Sarajeva.\n- Plastenička proizvodnja u opštini Mrkonjić Grad je novina, jer se veoma mali broj poljoprivrednika bavi organizovanom plasteničkom proizvodnjom. Na prostoru BiH ima ukupno oko 1.600 hektara zemljišta pod plastenicima i to je jedina proizvodnja koja bilježi rast i koja je kod nas doživjela procvat u posljednjih deset godina i što je zanimljivo isključivo u kontinentalnom području. Ta proizvodnja uglavnom je ranije bila zastupljena u Hercegovini - rekao je Kurtović i dodao da se sa jednog dunuma plasteničke proizvodnje može ostvariti finansijski rezultat ravan proizvodnji pšenice sa površine između 90 i 150 dunuma.\nStručni saradnik za poljoprivredu u Agenciji za privredni razvoj Dijana Eremija ističe da je za plasteničku proizvodnju zainteresovan veliki broj poljoprivrednika.\n- Za podsticaj te proizvodnje mrkonjićka opština je u budžetu obezbijedila 50 hiljada, od čega će se 5.000 maraka utrošiti za edukaciju poljoprivrednika. Opština će obezbijediti i nabavku sedam plastenika isključivo mladim bračnim parovima koji žive na selu - rekla je Dijana Eremija.


Općini Gradačac 1,4 miliona KM za izgradnju kanalizacione mreže – Glas TK\nOpćini Gradačac 1,4 miliona KM za izgradnju kanalizacione mreže\nredakcija 5. August 2017.\nOpćinsko vijeće Gradačac na jučerašnjoj sjednici jednoglasno je donijelo Odluku o prihvatanju grant sredstava Švedske razvojne agencije – SIDA za izgradnji kanalizacione mreže u sjevernom dijelu općine Gradačac.\nOvom Odlukom otklonjene su i formalne pretpostavke za korištenje grant sredstava Švedske razvojne agencije – SIDA u iznosu od 1,4 miliona eura.\nPo davanju garancija o namjenskom korištenju sredstava od strane FBiH očekuje se implementacija ovog projekta.\nOve aktivnosti se odvijaju u sklopu projekta Vodosnadbijevanja općine Gradačac koji se finansira iz kreditnih sredstava EBRD-a i Češke razvojne agencije. Napominjemo da je Republika Češka putem svoje Razvojne agencije obezbijedila sredstva za rekonstrukciju prečistača otpadnih voda, navode iz Općine Gradačac.\nPrevious Post: Ronaldo želi da se vrati u Englesku?\nNext Post: Rekonstrukcija i asfaltiranje puta na području općine Živinice: Povezivanje naselja


18-09-2018 14:04 Srbija Politika\nSložili smo se da nastavimo redovnu komunikaciju i jačamo saradnju sa gradonačelnicima kako bismo ostvarili razvojne ciljeve svake opštine.\nRamuš Haradinaj i Aleksandar Vučić (Foto: Pravda/Sinhua)\nTerorista Ramuš Haradinaj, koji obavlja funkciju premijera tzv. države Kosovo, objavio je da je imao sastanak sa predstavnicima “Srpske liste” koja podržava njegovu Vladu. On je naveo da se sastao sa zamenikom predsednika Milanom Radoičićem u svojstvu šefa delegacije.\nNavedeno je da su sastanku prisustvovali potpredsednik “Srpske liste” Dalibor Jevtić i gradonačelnici Severne Mitrovice i Štrpca Goran Rakić i Bratislav Nikolić. Šiptarski mediji podsećaju da je “Srpska lista” Haradinajev koalicioni partner, zvanično u ostavci od privođenja Marka Đurića u Kosovskoj Mitrovici 26. marta.\n- Na sastanku smo razgovarali o najnovijim dešavanjima u zemlji, kao i o aspektima vezanim za položaj srpske zajednice na Kosovu. Složili smo se da nastavimo redovnu komunikaciju i jačamo saradnju sa gradonačelnicima kako bismo ostvarili razvojne ciljeve svake opštine – otkriva detalje sastanka sa ovim političkim predstavnicima Srba u ostavci premijer lažne države Kosovo.\nPogledajte OVDE šta su Haradinaju rekli Amerikanci u vezi sa Kosovom.\nRamuš Haradinaj na “Ćirilici”\nIZETBEGOVIĆ O VUČIĆU: Iako je "progledao", govori da je za mir, a naoružava se...\nTači priprema teren za dogovor s Vučićem


Farmaceutska kompanija “Ivančić i sinovi”, osnovana je 1991. godine kao preduzeće za proizvodnju i promet farmaceutskih preparata.\nProizvodni pogon „Ivančić i sinovi" se nalazi u Starim Banovcima, a sagrađen je u skladu sa standardima savremene farmaceutske industrije.\nStručno osoblje, dobra opremljenost i visokokvalitetne sirovine svetskih proizvođača (BASF, MERCK, ROCHE, ROSELL), garancija su vrhunskog kvaliteta naših proizvoda. Danas je ime “Ivančić i sinovi” prepoznatljivi sinonim za farmaceutsku kuću kojoj veruju poslovni partneri, stručna javnost, a pre svega-potrošači. Jer, u centru svih aktivnosti firme „Ivančić i sinovi“je upravo korisnik proizvoda, a osnovni cilj- potpuno zadovoljenje njegovih potreba. Da zdravlje bude trajanje.\nProizvodni program„Ivančić i sinovi“ čini 22 preparata,dostupana potrošačima preko apoteka širom Srbije, Bosne i Hercegovine, Bugarske, Crne Gore, Kazahstana, Makedonije i Ukrajine.Osim sopstvene proizvodnje uspešno se bavimo uvozom i distribucijom inostranih farmaceutskih kompanija : TRB Chemedic-a, Oystershell, Sopharma , OM Pharma\nVodeći smo proizvođač probiotiskih preparata-Probiotic, Probiotic Forte i ProbioKid immuno, koje radimo u saradnji sa instituom Rosell Lallemand. Probiotic je već 7 godina najprodavaniji probiotski preparat (1,2 mil,kutija godišnje), namenjen regulaciji crevne mikroflore, koji je zbog svog kvaliteta i efikasnog delovanja, postao obavezan deo svake kućne i putne apoteke.\nKompanija "Ivančić i sinovi" sa svojim strateškim partnerom "Sopharma" iz Bugarske, gradi novu fabriku, čime će proširiti postojeće kapacitete primarnog i sekundarnog pakovanja, izgradi novu kontrolnu laboratoriju, skladišne, prateće i administrativne prostore.\nNominalni godišnji kapacitet fabrike čvrstih farmaceutskih proizvoda, po završetku prve faze, iznosiće približno 40 milona kesica, 22 miliona blistera i 50.000 višedoznih pakovanja prahova ili granula. Izraženo u finalnim proizvodima, nominalni godišnji kapacitet će iznositi 12 miliona pakovanja tableta i kapsula i 10 miliona pakovanja kesica. Početak rada proširenih proizvodnih kapaciteta je planiran za septembar 2011.god.


Teroristi napadaju tokom EP u fudbalu? - Nova Borba\nTeroristi napadaju tokom EP u fudbalu?\nGlavna meta terorista navodno će biti meč između Engleske i Rusije 11. juna u Marseju\n"Spavači" Islamske države planiraju da izvedu napade u toku Evropskog prvenstva u fudbalu, ciljajući engleske i ruske navijače u Marselju, prenose strani mediji.\nNa fotografiji koja je pronađena u toku racije kada je uhapšen Salah Abseslam, jedan od napadača iz Pariza, navodno je prikazan Marselj u kojem bi 11. juna trebalo da se odigra utakmica između Engleske i Rusije.\nPrema informacijama koje posjeduje britanski "San", ID planira da napade izvede preko dronova koji bi mogli da budu opremljeni i hemijskim oružjem, kao i da bi na stadioni mogli sa budu prisutni i bombaši samoubice.\nUprkos tome što je Abdeslam uhapšen, drugi džihadisti povezani sa njim bi mogli da ostvare plan.\n- Ovo može da znači da je primarna meta terorista utakmica Engleske i Rusije. Ovi navijači su očigledna meta zbog toga što te dvije zemlje bombarduju Islamsku državu u Siriji i Iraku - rekli su neimenovani belgijski zvaničnici.\nU seriji terorističkih napada koji su se dogodili u Parizu 13. novembra 2015. godine ubijeno je 130 ljudi i povrijeđeno stotine.


Vesti online / Slobodno Vreme / Auto-moto / Saobraćajci vrebaju: Počinje "Blic maraton"!\nSaobraćajci vrebaju: Počinje "Blic maraton"!\nPojačaće kontrolu brzine kretanja vozila (Foto: Arhiva)\nTokom akcije "Blic maraton" biće pojačana kontrola brzine kretanja vozila tokom 24 sata, saopšteno je iz Ministarstva unutrašnjih poslova Srbije.\n* Kontrola: Obavezno vezujte pojaseve (i na zadnjim sedištima!)\nSaobraćajna policija je tokom prošle godine sprovela dve celodnevne akcije "Blic maraton" u kojima je zbog prekoračenja dozvoljene brzine kretanja sankcionisano 5.300 vozača, podseća Ministarstvo unutrašnjih poslova Srbije, prenose agencije.\nAUTO-MOTO Vozači oprez: Policajci dobili još 25 alkometara\nAUTO-MOTO Da li je realan svet bez vozačkih grešaka?\nAUTO-MOTO Zašto je dobro držati volan tokom vožnje


Evgenija Rodina - Blic Sport\nPODBACILA Jankovićevu savladala 120. igračica sveta\nJelena Janković završila je takmičenje na turniru u Hertogenbošu već u drugom kolu.\nNe može bez oscilacija: Preokret Jelene, čeka je šampionka Kvitova!\nJelena Janković plasirala se u treće kolo Vimbldona, a po starom običaju, do trijumfa je došla kroz oscilacije. Pobedila je Jevgeniju Rodinu sa 6:7 (4), 6:1, 6:3, pa će u borbi za osminu finala igrati protiv drugog nosioca Petre Kvitove.\nDolonc na korak od glavnog žreba Moskve\nVesna Dolonc na korak je od glavnog žreba teniskog turnira u Moskvi pošto je u drugom kolu kvalifkacija bila bolja od Ruskinje Evgenije Rodine sa 6:0, 7:6(2).\nJelena lako do četvrtfinala u Čarlstonu\nJelena Janković plasirala se u četvrtfinale turnira u Čarlstonu nakon što je bez većih problema savladala rusku teniserku Evgeniju Rodinu sa 2:0, po setovima 6:3, 6:1.


Prirodno-matematički fakultet > Vesti > Najave > Fame Lab 2013\nBritanski savet i RTS i ove godine organizuju „Laboratoriju slavnih“, sedmo izdanje međunarodnog takmičenja za izbor najboljeg mladog komunikatora nauke u Srbiji. Pobednik nacionalnog takmičenja predstavljaće našu zemlju na međunarodnom finalu koje se tradicionalno organizuje u okviru Festivala u Čeltnemu u Velikoj Bitaniji.\nZasnovana na veoma uspešnom britanskom modelu FameLab, "Laboratorija slavnih" je međunarodno takmičenje koje traga za talentovanim mladim ljudima u oblasti komunikacije nauke. Osnovna ideja ovog projekta jeste da nauku učini zabavnom i da ohrabri mlade ljude koji su "ludi za naukom" da svoje znanje i entuzijazam podele sa najširom publikom. Srbija je deo ovog takmičenja od samog početka - od 2007. godine.\nCilj "Laboratorije slavnih" je da podrži mlade naučnike da vizijom nauke dvadesetprvog veka inspirišu i izazovu maštu kod publike. Ovo takmičenje traži nova lica nauke koja će umeti da razviju svoje ideje i prezenterske veštine.\nPravila takmičenja "Laboratorija slavnih" su vrlo jednostavna: svaki kandidat ima tri minuta da se predstavi pred stručnim žirijem naučnom prezentacijom koja je razumljiva za široku publiku. Ako želite više informacija o takmičenju, predlažemo da posetite YouTube kanal sa snimcima prezentacija od prošle i ranijih godina.\n"Laboratoriju slavnih" organizuje British Council u saradnji sa Festivalom u Čeltnemu, a glavni partner u Srbiji je Radio-televizija Srbije. Ovaj projekat je dobio direktnu podršku velikog broja naučnih institucija iz celog sveta, uključujući CERN i NASU.\nPrijavni formular, kao i propozicije takmičenja možete pronaći na http://www.britishcouncil.org/sr/serbia-projects-beautiful_science-famelab_competition.htm .\nLABORATORIJA SLAVNIH 2013\nFameLab 2013 poster


Objavljeno: 09.09.2018. u 17:01\nPrilikom predlaganja kandidata vodilo se računa o iskustvu, mladosti, spolu i teritorijalnoj zastupljenosti\n- Prilikom predlaganja kandidata vodilo se računa o iskustvu, mladosti, spolu i teritorijalnoj zastupljenosti. Naši kandidati mogu dostojanstveno i veoma profesionalno predstavljati općinu Visoko na većim nivoima vlasti. Naši kandidati imaju podršku naroda, a to je pokazao i njihov izbor u Federalni parlament, u skupštinu Ze-Do kantona i u Općinsko vijeće Visoko. Naši kandidati su ljudi s integritetom i kompetentni su dati odgovore na sva aktuelna pitanja, a u svom dosadašnjem radu dali su značajan doprinos za lokalnu zajednicu. Iskreno se nadamo da će to građani znati prepoznati i da će dati još snažniju podršku glasajući za kandidate SDA Visoko - saopćeno je iz OO SDA Visoko, a dodaje se da će tokom kampanje organizovati posjetu gotovo svim mjesnim zajednicama i otvoreno o svemu razgovarati s narodom, te učiniti sve da jasno istaknemo činjenice koje će glasače opredijeliti da glasaju za SDA.\n- Očekujemo od naših konkurenata da vrijeme koje imamo na raspolaganju utrošimo u korist glasača. Da im pružimo dovoljno informacija na osnovu kojih će donijeti zrelu izbornu odluku, a ne da se bavimo sporednim pitanjima, uzajamnim optužbama, podmetanjima i izmišljenim pričama. Nadamo se da naši konkurenti neće zasnivati svoju kampanju na SDA-u, već da će nastojati prezentirajući svoje izborne programe i dosadašnje aktivnosti dobiti naklonost glasača!\nSvi treba da znamo da je SDA nastala iz naroda i snaga SDA je iz naroda. SDA je temeljna bošnjačka i bosanskohercegovačka stranka. SDA je stranka koja je u prethodnim decenijama imala jasnu političku viziju, uvijek pokazivala hrabrost kada se treba suprotstaviti nasrtajima na BiH, ali imala i dovoljno hrabrosti i jakosti da donosi teške odluke, da bude inicijator reformi koje ovu zemlju vode naprijed. Naš slogan, "Snaga naroda" označava kontinuitet vođenja odgovorne i ozbiljne politike za jaku državu Bosnu i Hercegovinu, članicu EU i NATO-a, u kojoj će svi ljudi biti ravnopravni - navodi se u saopćenju.\nOO SDA Visokoizbori 2018Visoko\nSusretReisu-l-ulema u posjeti Medžlisu Visoko: Muslimani se mogu dobro organizirati kada su odlučni da to učine\nRegionalni put Visoko: U sudaru četiri automobila povrijeđene dvije osobe\nUviđaj završen U saobraćajnoj nesreći kod Visokog teško povrijeđena djevojčica


Ideja izložbe je spajanje tradicionalnog i modernog uz pomoć procesa 3D modeliranja, srednjovjekovnog bh. kulturnog naslijeđa, koje je veoma ugroženo i često teško pristupačno\nIzložba Stećak.3D otvorena je sinoć i u Vlahbegovića kući (Knežića broj 20) u Mostaru, u organizaciji Fondacije Mak Dizdar, a u okviru projekta „StećAR: Enhanced Vision of Stećak“, koji ima za cilj registrovati nekropole stećaka, doprinijeti promociji kulturne baštine i ukazati na važnost očuvanja stećaka. Projekt se realizuje zahvaljujući podršci programa Bosnia and Herzegovina Resilience Initiative (BHRI), koji provodi Međunarodna organizacija za migracije (IOM), uz finansijsku podršku Američke agencije za međunarodni razvoj (USAID).\n„Projektom želimo pokazati da stećaka ima u gotovo svim dijelovima Bosne i Hercegovine i da ima jako puno umjetničkog bogatstva i motiva koji još uvijek nisu adekvatno katalogizirani, predstavljeni a kamoli da su dovoljno izučeni. Također je ideja da aktiviramo mlade ljude da se bave svojim naslijeđem“, objasnio je Gorčin Dizdar, predsjednik Fondacije Mak Dizdar, te dodao da je cilj ovih izložbi stvoriti naučno vrijedne reprodukcije trodimenzionalnih stećaka ali i ono što bi mladim ljudima bilo zanimljivo.\n„U okviru ovog projekta mostarski tim volontera je obišao više stećaka nego što je bio cilj i planira nastaviti te aktivnosti i u budućnosti. Prvi korak bilježenja nekropola stećaka bio je poređenje podataka iz stručne literature, popisa iz druge polovine 20. stoljeća i novog, dokumentiranog stanja na terenu“, objasnila je Edita Vučić, lokalna koordinatorica u okviru projekta za grad Mostar, a naglasila je i da izložba ovog tipa značajno doprinosi edukaciji o stećcima koja je ključni faktor za njihovu zaštitu i promociju svih njihovih vrijednosti.


Hocu.ba ICEI 2015 Microsoftova studentska sesija “Studentsko poduzetništvo i omladinski aktivizam“ – Hocu.ba\nICEI 2015 Microsoftova studentska sesija “Studentsko poduzetništvo i omladinski aktivizam“\nOve godine se u okviru Konferencije ICEI 2015 organizira posebna sesija namijenjena studentima i mladima pod pokrivteljstvom svjetski poznate kompanije Microsoft. Cilj sesije je istražiti šanse mladih za samozapošljavanje kao i prezentirati iskustva uspješnih mladih poduzetnika, te u fokus staviti neophodnost studentskog aktivizma kao važnog aspekta razvoja studenata i preuzimanja odgovornosti za sebe, karijeru i svoj život.\nSesija obuhvata dvije glavne teme:\n1.Izazovi studentskog aktivizma u kriznom okruženju\n2.Mladi poduzetnici i poduzetničko obrazovanje mladih\nPozivamo sve studente, mlade poduzetnike, te nevladine organizacije koje se bave pitanjima mladih i omladinskim poduzetništvom da se prijave za učešće u sesiji. Radovi i izlaganja prezentirana tokom sesije biće obuhvaćena Zbornikom radova sa posebnim poglavljem „Microsoftova studentska sesija: studentsko poduzetništvo i omladinski aktivizam“. Molimo zainteresirane da popune Prijavu za učešće u sesiji te da istu dostave na e-mail adresu: [email protected].\nPoziv i prijavu možete pronaći ovdje.\n« Javni poziv za podnošenje prijedloga projekata\nVlada RS: Raspisani konkursi za dodjelu 1.070 studentskih stipendija »


Kabinet Nikolića: Srbija da traži veto od Rusije - ebart\nKabinet Nikolića: Srbija da traži veto od Rusije\nSrbija treba da traži podršku Rusije u Savetu bezbednosti UN da blokira usvajanje rezolucije o Srebrenici, rečeno je iz kabineta predsednika Srbije za "Danas".\n"Rusija može da nas podrži u našoj odluci, ali ne mora", kazao je šef srpske diplomatije Ivica Dačić.\n"Ne mislimo baš ništa dobro o rezoluciji o Srebrenici koja se priprema za usvajanje u UN, od motiva, preko sadržaja i poruka nama, koje se žele postići, sve do jasnih upozorenja, opet nama, a ne onima koji su kroz celu istoriju činili genocid na tuđim, na primer Belgija, pa i na svojim teritorijama, recimo, Nemačka i Turska. Ta užasna pojava, užas koji se dogodio u Srebrenici je toliko politizovan da izaziva mučninu", ističu za "Danas" sagovornici sa Andrićevog venca, iz kabineta predsednika Srbije Tomislava Nikolića, upitani kakav je stav predsednika o rezoluciji o srebreničkom genocidu koja se priprema za usvajanje u UN, 7. jula.\nOni napominju da "Srebrenica nije izolovana pojava, desila se u građanskom ratu, posle brojnih pokolja srpskog civilnog stanovništva u okolini te iste Srebrenice".\n"Srbija treba da traži podršku Rusije u Savetu bezbednosti UN da blokira usvajanje te rezolucije. I to obavezno, ne samo od Rusije, treba svima u SB UN objasniti da zločini ove vrste nisu naša izmišljotina, da su se bar osvrnuli na naciste i ustaše, na prvi genocid u istoriji, na Jermene, o čemu se dvadesetak zapadnoevropskih parlamenata izjašnjavalo, i ništa, samo Srebrenica i jedna presuda Krstiću", kategorični su u kabinetu predsednika Nikolića.\nPotpredsednik Vlade Srbije i šef diplomatije Ivica Dačić nije siguran da li bi Rusija podržala stav Srbije povodom rezolucije o Srebrenici koju Velika Britanija priprema za Savet bezbednosti Ujedinjenih nacija, uoči obeležavanja dvadeset godina od srebreničkog genocida.\nNa pitanje "Danasa" da li bi Rusija odlučila da ne uloži veto u slučaju da Srbija podrži taj tekst, ili bi ga uložila, ako Srbija ne bude stala iza rezolucije, Ivica Dačić je odgovorio: "Rusija može da nas podrži u našoj odluci, ali ne mora".\nNa pitanje kojoj je on odluci bliži - podršci teksta rezolucije, ili odbacivanju, Dačić je rekao da ne zavisi sve samo od njega.\n"Kada se premijer Aleksandar Vučić bude vratio iz Osla, reći će šta je odlučio i šta ćemo raditi", istakao je Dačić.\nOn je ponovio da Srbiju niko ništa ni ne pita u vezi sa rezolucijom, odnosno da se pitaju samo "članice Saveta bezbednosti UN".\nPrema navodima "Danasovih" sagovornika iz Vlade Srbije, premijer Srbije će konačnu odluku u vezi sa rezolucijom o Srebrenici doneti do kraja ove nedelje.\nOn je juče boravio u Švajcarskoj, zemlji u kojoj je uhapšen Naser Orić, po poternici Srbije.\nNa pitanje "Danasa" da li će tokom posete Švajcarskoj biti tema Naser Orić, s obzirom na to da je njegovo hapšenje oštro kritikovano u Bosni i Hercegovini, što je rezultiralo otkazivanjem posete predsednika Tomislava Nikolića Sarajevu, ali i rečima nedobrodošlice Vučiću na komemoraciju u Potočarima, 11. jula, sagovornici "Danasa" dali su odrečan odgovor.\n"Poseta premijera Srbije Švajcarskoj nema veze sa Naserom Orićem. Ovde smo na ekonomskom forumu i obilazimo škole gde je uveden sistem dualnog obrazovanja", napominju sagovornici.\nKako saznajemo, odluka Srbije u vezi sa rezolucijom o Srebrenici neće biti saopštena kada i odluka o tome da li će Vučić biti prisutan na obeležavanju 20 godina od genocida u Srebrenici.\n"Ta odluka će biti svakako doneta do posete nemačke kancelarke Angele Merkel, 7. jula", ističu za "Danas" u Vladi Srbije.\nKako je "Danasu" rečeno u sedištu UN u Njujorku, još nije utvrđeno da li će tekst rezolucije biti pred Savetom bezbednosti ili Generalnom skupštinom UN.\n"U Savetu bezbednosti stalni članovi (Rusija, Kina, Sjedinjene Američke Države, Velika Britanija i Francuska) imaju pravo veta i mogu blokirati usvajanje bilo koje odluke, dok u Generalnoj skupštini većina odlučuje. Samo odluke Saveta bezbednosti su obavezujuće za sve države članice", ističu u UN.\nS druge strane, iz Rusije stižu signali jasnog protivljenja tekstu rezolucije, iako stav Srbije još nije ni saopšten.\n"Zapad rezolucijom o Srebrenici želi da signalizira da može da pokrene mehanizme koji mogu biti udar na autoritet i imidž Srbije jer nije uvela sankcije Rusiji", istakao je šef Odbora za inostrane poslove Državne dume Saveta Ruske Federacije u Srbiji Aleksej Puškov.\nOn je dodao da je to i pokušaj da se Srbija zavadi sa muslimanskim narodima i ukazao da nije neophodno da se taj dokument usvoji, uz obrazloženje da bi od njegovog donošenja bilo više štete nego koristi. Puškov je na predavanju o aktuelnim spoljnopolitičkim pitanjima na Univerzitetu Karić istakao da u Srebrenici nije bio genocid i upitao zašto se onda ostali slučajevi sličnih zločina na teritoriji Evrope ne razmatraju na taj način. Kao primer naveo je stradanje stanovnika u Ukrajini istakavši da je život tamo izgubilo 6.500 ljudi.\nU nacrtu rezolucije Velike Britanije o Srebrenici, čiji tekst objavljuje srpska i bosanska štampa, osuđuje se svako poricanje genocida u Srebrenici. Na clanice UN se apeluje da lekcije o ovakvim zločinima uđu u školske udžbenike.\n"U Nacrtu rezolucije o Srebrenici piše da se na najstrožiji način osuđuje genocid, nasilje, kršenje ljudskih prava i međunarodnog humanitarnog prava, te genocid u Srebrenici. Važan je podatak i da se Rezolucijom osuđuje svako negiranje genocida", prenosi bosanski portal Klix.ba.\n"Pozivaju se države članice da razviju obrazovni program koji će obrazovati buduće generacije lekcijama naučenim iz prethodnih genocida, ratnih zločina, etničkog čišćenja i zločina protiv čovečnosti, kako bi se sprečilo njihovo ponavljanje", navodi se u nacrtu rezolucije koji prenosi portal. "Rezolucijom se izražava i saosećanje sa žrtvama na svim stranama u konfliktu u Bosni i Hercegovini i njihovim porodicama, te se pozivaju države članice da nastave sa osiguravanjem pravde i pružanja podrške preživelima i to pre svega žrtvama seksualnog zlostavljanja.\nDržave se pozivaju da spreče i bore se protiv genocida i kršenja međunarodnog prava, te da zaštite stanovnike od genocida, ratnih zločina, etničkog čišćenja i zločina protiv čovečnosti.\nTakođe, "pozdravljaju se istrage i izručenja optuženih za genocid u Srebrenici, a podvlači se i fundamentalna važnost pomirenja bazirana na dijalogu u BiH".


Izraelci danas glasaju na drugim parlamentarnim izborima ove godine, što je bez presedana u istoriji Izraela.\nIzbori bi trebalo da odluče da li će Benjamin Netanjahu vođa konzervativnog Likuda peti put postati premijer u vreme kada je suočen s optužbama za korupciju.\nGlavni Netanjahuov rival je deset godina mlađi, penzionisani komandant vojske, Beni Ganc koji predvodi savez partija centra Plavo belo.\nTe dve partije osvojiće, kako predviđaju finalna ispitivanja javnog mnjenja, po 32 poslanička mesta, ali će morati da se pomuče da obrazuju većinsku koaliciju, a ako im to ne uspe mogle bi biti prinuđene da osnuju vladu nacionalnog jedinstva, navodi AP.\nIzbori se održavaju drugi put jer Netanjahu nije uspeo da formira koaliciju posle glasanja u aprilu, pa je parlament, Kneset, raspušten i raspisani su novi izbori.\nBiračka mesta su jutros otvorena u 7.00 po lokalnom vremenu, a prve izlazne ankete očekuju se po završetku glasanja u 22.00 sata.\nImajući u vidu da se bori za političko preživljavanje Netanjahu je tokom izborne kampanje isticao bliske veze sa svetskim liderima i sastao se sa predsednikom Rusije u Sočiju na Mrtvom moru u četvrtak prošle sedmice, a prethodno sa britanskim premijerom u Londonu.\nSa predsednikom SAD Donaldom Trampom razgovarao je u subotu telefonom o mogućem Zajedničkom odbrambenom paktu.\nUz to je tvrdio da je Izrael otkrio do sada nepoznato iransko nuklearno postrojenje, te najavio aneksiju doline Jordana na okupiranoj Zapadnoj obali i da će aneksirati sva jevrejska naselja na toj teritoriji na kojoj Palestinci planiraju nezavisnu državu.\nTo Netanjahuovo obećanje izazvalo je niz međunarodnih osuda.\nGanc, nekadašnji padobranac, nije imao političkog iskustva kada je u decembru najavio da će biti Netanjahuov rival na izborima u aprilu, podseća Frans pres.\nNatanjahuov rival planira nove poteze, nakon poraza\nOd tada se predstavljao kao neko ko može da doprinese prevazilaženju podela u izraelskom društvu za koje tvrdi da ih je Netanjahu povećao.\nU nedavnom predizbornom govoru u Haifi na severu Izraela on je rekao da ovog puta rezultat izbora mora biti jasan pobednik, a sebe predstavlja kao poštenu alternativu Netanjahuu suočenom sa skandalima i njegovoj uskoj koaliciji sa ultranacionalističkim i ultrareligioznim partijama.\nNa izraelskim izborima ovog puta učestvuje tridesetak partija, za razliku od aprila kada ih je bilo čak 47.\nOčekuje se da će samo devet ući u parlament sa 120 poslanika, a uslov za to je da osvoje 3,25 procenta ukupnih glasova odnosno četiri mandata.\nNi jedna partija do sada nije osvojila više od 60 poslaničkih mesta i zato je potrebna koalicija.\nKandidata za premijera bira predsednik Izraela Ruven Rivlin i obično zadatak da formira vladu daje vođi najjače partije, ali to ne mora biti tako.\nOn zapravo bira onog koji ima najviše šansi da izgradi stabilnu koalicionu vladu, a koji za to ima na raspolaganju 28 dana uz mogućnost produženja od dve nedelje.\nAko to ne uspe šansa se daje drugom kandidatu. To se nije desilo u aprilu već su raspisani izbori.


:: Naslovna strana > Vesti > SAOPŠTENjE INŽENJERSKE KOMORE SRBIJE\nSAOPŠTENjE INŽENJERSKE KOMORE SRBIJE\nInženjerska komora Srbije preduzima mere i sprovodi postupak prikupljanja činjenica o rušenju zida na Koridoru 10. Ovaj incident je, bez sumnje, opomena stručnoj javnosti i onima koji odlučuju o kapitalnim investicijama, a dok se okolnosti ne utvrde i postupak saglasno aktima ne sprovede, Inženjerska komora Srbije nije u mogućnosti da se izjasni i da mišljenje o razlozima rušenja zida i odgovornosti učesnika.\nSaglasno aktima Komore, dok se ne izvrši detaljna analiza podataka, neophodno je poštovati pretpostavku nevinosti inženjera protiv kojih je podneta prijava Sudu časti Komore, te nije prihvatljivo prejudiciranje njihove odgovornosti bez donete odluke o tome.\nIstičemo da Komora ima ingerencije samo prema svojim članovima sa licencama i stranim inženjerima koji poseduju lične licence odgovornog projektanta, izvođača radova, urbaniste ili planera, i članovi su Inženjerske komore Srbije. Strana fizička lica, koja nisu članovi Komore, ne podležu Sudu časti.\nPravnim licima koja učestvuju u realizaciji projekata od kapitalnog značaja, licence izdaje Ministarstvo. Ukoliko se utvrdi odgovornost nekog od pravnih lica, licencu im saglasno Pravilniku takođe oduzima Ministarstvo.\nU cilju postizanja boljeg kvaliteta projekata i inženjerskih usluga neophodno je podizanje svesti o značaju inženjerske struke. Da bi problemi ovakve vrste bili izbegnuti ili svedeni na najmanju moguću meru potrebno je obezbediti adekvatno vrednovanje intelektualnog rada inženjera, sistemsko stvaranje boljih uslova rada, poštovanje ustanovljenih procedura i pravila gradnje i sprovođenje kontrolnog mehanizma.\nU vezi sa tim, Komora će Ministarstvu građevinarstva, saobraćaja i infrastrukture uputiti inicijativu za obrazovanje Radne grupe za izradu Nacrta zakona o izmenama i dopunama Zakona o planiranju i izgradnji koju bi činili predstavnici Ministarstva i predstavnici Inženjerske komore Srbije.\nImajući u vidu kompleksnost pitanja koja predmetni zakon reguliše neophodno je učešće struke u izradi zakonskih rešenja.\nInženjerska komora Srbije, sa članstvom koje broji više od 28.000 inženjera svih struka, spremna je da pruži podršku i da značajan doprinos u realizaciji javnih investicionih projekta od kapitalnog značaja za Srbiju i njene građane.


Press Online :: Košarka :: Popovič: Jokić je kao Gervin, kada igra – kao da pleše valcer\nGreg Popovič, legendarni trener San Antonio, uporedio je našeg Nikolu Jokića sa legendom Sparsa i NBA lige Džošom Gervinom.\n"Poseduje ritam koji je u sebi imao i Džoš Gervin... Kada ga vidite kako igra deluje vam kao da pleše valcer. Poseduje pregršt veština – zna da šutne, da podeli pâs... Prosto, veoma pametan košarkaš", rekao je Popovič.\nJoka je prethodne noći pružio novu fenomenalnu partiju u najjačoj ligi sveta, zabeleživši sedmi tripl-dabl u sezoni za pobedu nad Teksašanima u Koloradu – 117:109.\nSrpski reprezentativac kaže da je nešto sporije ušao u meč, istakavši u prvi plan, kao i uvek, učinak kompletnog tima.\n"Bilo je neizvesno do samog kraja, San Antonio ima veoma dobar tim, i pored odsustva Lamarkusa Oldridža i Kavaja Lenarda. Ovo je timski trijumf, svako je dao sve od sebe na oba kraja terena, skakali smo i poentirali kada je trebalo i zasluženo smo slavili. Ja sam nešto sporije ušao u meč, ali sam onda shvatio da moram da se probudim kako bih pomogao ekipi, a tako je i bilo. Lepo je ostvariti tripl-dabl", rekao je Nikola.


Od danas Dnevnik 2 sa titlom - Portal o invalidnosti\nPosted on Jun 20 2017 - 8:10am by Redakcija\ndnevnik 2 sa titlomtv program na znakovnom jeziku\nOd utorka, 20. juna, sadržaj svakog izdanja Dnevnika 2 biće dostupan gluvim i nagluvim osobama, putem titla u okviru teleteksta RTS-a.\nU okviru Teleteksta RTS-a, gledaoci mogu da aktiviraju funkciju titl ukucavanjem broja 888.\nSoftver za titlovanje je realizovan zahvaljujući donaciji UNDP-a, programa Ujedinjenih nacija za razvoj (United Nations Development Programe). RTS i UNDP ovim projektom zajednički doprinose društvenoj inkluziji osoba sa invaliditetom, u ovom slučaju gluvih i nagluvih.\nU poslednjih dvanaest godina, svakog dana na Prvom programu RTS-a u 16 časova se emituju vesti na znakovnom jeziku, a u vanrednim situacijama i sve vesti i specijalizovane emisije. Od prošle godine uveden je stalni termin (svake druge nedelje u 10 časova, RTS 2) za najpopularnije TV emisije RTS-a koje su prevedene na srpski znakovni jezik. Redakcija školskog programa RTS-a godinama realizuje programe za gluve i nagluve osobe. RTS je realizovao i prvu domaću titlovanu igranu TV seriju Mansarda.


Šta se krije iza najave Narodne banke Srbije o pripremama prelaska na evro\nKako Vlada planira da ukine dinar?\nPočetkom maja Narodna banka je objavila da je Srbija počela pripreme za uvođenje evra. Na stranu što je to sastavni deo procesa pregovora o ulasku zemlje u EU (o čemu će, ako do ponude za članstvo ikada dođe, građani morati da glasaju na referendumu), deluje neverovatno da niko od visokih državnih činovnika nije našao za shodno da se obrati javnosti i ukaže na ovaj proces i, barem formalno, da čuje šta ostatak građana misli?! Jer, nacionalna valuta nema samo ekonomski značaj, već je i ogroman simbol i predstavlja znak samostalnosti i posebnosti jedne države i društva. Međutim, pošto u Srbiji ništa nije sveto, a novac (i to ne srpski, naravno) je glavna svetinja onima koji odlučuju, onda možda i ne bi trebalo da čudi da osim oglašavanja Narodne banke, nije bilo najave sa neke više pozicije.\nDoduše, uporedo sa najavom o pripremama za prelazak na evro, ministar finansija Dušan Vujović podneo je ostavku, a onda ...\nNažalost, činjenica jeste da je u Srbiji sve indeksirano u evrima, kao što je nekada bilo u nemačkim markama. I Milošević i DOS su imali periode kada su nam savetovali da se štedi u dinarima, ali ti saveti su brzo otišli u vazduh, a oni koji su ih delili su debelo napunili svoje račune devizama.\nKao što je to obično slučaj u nas, uvek se o nečemu priča a ništa konkretno ne kaže. Konkretno, kada je o evru i finansijama reč, ne postoji nijedno validno istraživanje koje bi pokazalo koliko su ljudi kod nas finansijski pismeni, koliko prate i razumeju dešavanja na finansijskom tržištu i šta uopšte znaju o pitanju prelaska sa dinara na evro...\nU skladu sa našim motom – ako vam je do istine, čitajte Svedok – zamolili smo stručnjaka Dejana Jovovića, doktora ekonomskih nauka i naučnog savetnika i eksperta za međunarodne finansije sa 30-godišnjim iskustvom u nekadasnjem Saveznom ministarsatvu za ekonomske odnose sa inostranstvom i kasnije u Privrednoj komori Srbije – da barem našim čitaocima pojasni o čemu se radi.\nEvro (simbol: €, međunarodna oznaka: EUR, šifra valute: 978) je zvanična valuta Ekonomske i monetarne unije Evropske unije i jedinstvena valuta oko 300 miliona građana 19 zemalja Unije, koje čine Evrozonu. Ovu valutu isto tako zvanično koriste instituticije EU i nekoliko evropskih zemalja van EU, te je konsekventno dnevno koristi oko 340 miliona Evropljana. Izvan Evrope, brojne prekomorske teritorije EU zemalja, takođe, koriste evro kao svoju valutu. Tu je, naravno, i Crna Gora, a evro se kao sredstvo plaćanja koristi i na Kosovu i Metohiji. Dodatno, oko 210 miliona ljudi širom sveta koristi valute vezane za evro. Evro je druga najvažnija svetska rezervna valuta, kao i druga najviše korišćena valuta u svetu, posle američkog dolara.\nEvroizacija ili dolarizacija je termin za veoma rasprostranjenu upotrebu stranog novca kao platežnog sredstva u nacionalnoj privredi i „izraz je racionalnog ponašanja pojedinca ili preduzeća, koji teže da zaštite svoju imovinu od obezvređivanja, koji je isključivo posledica pogrešne ekonomske politike“.\nDominacija evra u srpskoj privredi, tzv. „evroizacija“, kao slaba strana srpske privrede posledica je gubitka poverenja u nacionalnu valutu, gde dinar ne uspeva da se nametne na domaćem terenu već više decenija. Prema proceni Narodne banke Srbije (NBS), stepen evroizacije u Srbiji je vrlo visok i velika većina zajmova preduzeća je u devizama ili sa deviznom klauzulom, a znatno manji deo u dinarima.\nNepoverenje prema dinaru kao stabilnom novcu naročito je prisutno od početka devedesetih godina pošlog veka kada smo, na primer u januaru 1994. godine, imali najveću hiperinflaciju u svetu ikada zabeleženu (posle Mađarske 1946). Tada je dinar gubio na vrednosti 2% na sat, 70% dnevno, a inflacija je dostigla fantastičnih 313.000.000 % na godišnjem nivou! Učinjene su ogromne greške u vođenju, pre svega monetarne politike, što je ostalo duboko u pamćenju našeg stanovništva.\nIdeje o uvođenju evra umesto dinara\nPošto nacionalna valuta nije prepreka ekonomskom prosperitetu zemlje, iz ozbiljne ekonomske krize Srbija nije mogla da izađe jednostavnim prelaskom na evro, kako su pre nekoliko godina zagovarali neki naši ekonomisti i privrednici (gde bi najveća prednost bila brža integracija u evropsko tržište), već, pre svega, realnim kursom dinara - znači njegovom daljom depresijacijom (obaranjem vrednosti) i radikalnom promenom ekonomske i razvojne politike i privredne strukture.\nUvođenjem evra, koji je bio u opticaju u 17 zemalja EU kada se pojavio ovaj predlog, Srbija bi izgubila monetarni suverenitet, odnosno sopstvenu monetarnu politiku, a time i samostalno vođenje ekonomske politike. Tadašnjim prelaskom na evro, NBS ne bi mogla da obezbedi likvidnost i stabilnost finansijskog sistema, koji bi zapravo postao bespomoćan, jer bi se bazirao na tuđoj valuti. Srbija ne bi imala monetarnu zaštitu Evropske centralne banke izvan EU i evrozone.\nSrbija bi tada i sa evrom i dalje imala velike ekonomske probleme. Pre svega, ako bi se zamena dinara za evre izvršila na nivou nerealnog deviznog kursa, ostale bi previsoke domaće cene, nekonkurentnost privrede, veliki trgovinski deficit, a odliv evra bi bio veći od priliva. Smanjila bi se ukupna količina evra u opticaju i pojavio problem likvidnosti. Jedino ne bi imali problema oko nepovoljnog kursa, ali bi opadale plate, nadnice i penzije i prihodi preduzeća, a nezaposlenost dalje rasla. Evro tada nije garantovao nižu inflaciju ili manje kamatne stope, niti je mogao da spasava srpske dužnike.\nKako može Crna Gora da koristi evro, a ne može Srbija?\nCrna Gora, koja koristi evro, je specifičan slučaj, splet različitih, uglavnom političkih okolnosti.\nOna je prvo prešla na nemačku marku novembra 1999. godine (pored jugoslovenskog dinara), jednostavnom trgovačko-bankarskom transakcijom, na koju nije reagovala Nemačka iz političkih razloga. U novembru 2000. godine izbacila je dinar iz upotrebe i marka je postala jedina valuta u opticaju u Crnoj Gori. Posle je lakše prešla na evro od 2002. godine i nije bilo protivljenja drugih zemalja EU.\nOd marta 2002. evro je zvanično platežno sredstvo u Crnoj Gori. Evroizacija je Crnoj Gori donela nisku stopu inflacije, odsustvo fluktuacije deviznog kursa, visok priliv stranih direktnih investicija, kao i povećan kredibilitet kreatora makroekonomske politike.\nNegativne strane su što je smanjen broj instrumenata monetarne i makroekonomske politike, a koji ponekad otežavaju prilagođavanje šokovima, ocenila je Narodna banka Crne Gore.\nPitanje je šta će biti kada Crna Gora bude ulazila u EU. Nije isključeno da se traži da odustane od evra, jer članstvo u EU je jedna, a u evrozoni druga stvar. Poznato je da zemlja mora da uspostavi stabilan devizni kurs, što znači da valuta zemlje mora da bude stabilna u odnosu na evro u određenom vremenskom periodu. Da li će Crnoj Gori tražiti da uvede svoju valutu da bi ispunila i taj kriterijum – biće politička odluka. To bi značilo da bi Crna Gora tokom pregovora o pristupanju EU možda morala da se odrekne evra, kako bi ga kasnije, prema utvrđenim strogim pravilima, ako zadovolji potrebne uslove, ponovo uvela u promet.\nPored Crne Gore, još četiri evropske zemlje, koje nisu u EU koriste evro, i to: Vatikan, Andora, San Marino i Monako.\nSrbiji ne bi dozvolili da zameni dinar evrom\nI da je htela da uvede evro, Srbija sigurno ne bi dobila dozvolu, jer Evropska centralna banka i EU zahtevaju poštovanje tzv. „Mastrihtskih uslova“ - pet tesno povezanih pravila za ulazak u evrozonu.\n* Prvo, stopa inflacije da ne bude veća od 1,5% od proseka u tri zemlje EU sa najnižim cenama na malo.\n* Drugo, da dugoročna nominalna kamatna stopa na državne papire ne bude viša od 2% iznad prosečne kamate u tri najpovoljnije zemlje EU.\n* Treće, da budžetski deficit ne pređe 3% BDP.\n* Cetvrto, da javni dug ne bude iznad 60% BDP (u januaru je Aleksandar Vučić izjavio da je javni dug Srbije 57 odsto BDP).\n* Peto, da zemlja prihvati članstvo u mehanizmu deviznih kurseva (ERM) najmanje dve godine pre ulaska u EU. Ovaj kriterijum odnosi se na poštovanje utvrđenih margina fluktuacije deviznog kursa, bez znatnijih odstupanja u periodu od najmanje dve godine pre uvođenja zajedničke evropske valute. Ni jedan od ovih uslova, Srbija tada nije ispunjavala.\nEvropska centralna banka smatra neprihvatljivim da evro zameni nacionalnu valutu u državama koje nisu ušle u evrozonu i nisu ispunile uslove u vezi sa spoljnom inflacijom, budžetskim bilansom, javnim dugom, fluktuacijama valuta i dugoročnim kamatnim stopama.\nPrema tome, Evropska centralna banka ne dozvoljava uvođenje evra u zemlje koje najpre ne postanu članica EU, a zatim prođu višegodišnju proceduru prilagođavanja kroz evropski mehanizam deviznog kursa.\nNeprihvatljivo je da evro zameni nacionalnu valutu u zemlji, koja nije ušla u evrozonu i nije ispunila navedene uslove.\nKada je o Crnoj Gori reč i tolerisanju njenog korišćenja evra, očito je da se radi o političkim razlozima i činjenici da je u pitanju tržište od svega 600,000 ljudi.\nU vreme davanja predloga za uvođenje evra – 2011. i kasnije, ponovo, 2015. godine - NBS je navela da eventualno uvođenje evra „nije ni poželjno za srpsku privredu u procesu intenzivne tranzicije, budući da je karakter šokova, koji pogađaju srpsku privredu različit od onih koji pogađaju privredu evrozone“, odnosno da je odgovarajuća monetarna politika kod nas različita od one u evrozoni.\nNajzad, tadašnje eventualno jednostrano uvođenje evra ugrozilo bi odnose i otežalo put Srbije ka EU.\nSrbija se, svejedno, priprema da uvede evro\nPošto je Srbija sada počela pripreme za uvođenje evra kroz pregovore sa EU o Poglavlju 17, koje se odnosi na ekonomsku i monetarnu politiku, beogradski list Alo početkom maja objavio je da je njihovo istraživanje pokazalo da bi većina građana, naročito starijih od 45 godina kao i veliki deo mlađe populacije hteo da se vrati – nemačka marka?!\nKoliko je istraživanje pouzdano ne zna se, budući da nije navedeno ni kako je rađeno, ni koji je uzorak, niti su dati konkretni rezultati.\nGledano iz sadašnje perspektive, kada bi Srbija sutra dobila „zeleno svetlo“ za ulazak u EU, uvođenje evra u Srbiju bi trajalo u najboljem slučaju još najmanje dve godine, jer je procedura zamene domaće valute evropskom valutom duga i komplikovana, pa se na takav korak nije odlučilo devet od 28 članica EU. (Evropsku valutu trenutno koristi 19 članica bloka, dok devet - Bugarska, Hrvatska, Ceška, Danska, Mađarska, Poljska, Rumunija, Švedska i Velika Britanija (koja je procesu Bregzita-izlaska iz EU), ne koriste evro kao nacionalnu valutu.)\nIzrada pregovaračkog Poglavlja 17. - Monetarna i ekonomska politika, za pristupanje Srbije EU, čiji se jedan deo odnosi na mogućnost da buduća članica EU uvede evro je završena, i u aprilu ove godine poslata je Evropskoj komisiji na razmatranje, saopštili su stručnjaci NBS. Usvojena pregovaračka pozicija je predata EU i uskoro se očekuje otvaranje ovog poglavlja, jer, ocenjuju, da je Srbija u gotovo svim oblastima ekonomske i monetarne politike zemlje, domaće zakonodavstvo prilagodila zahtevima EU.\nU Nacrtu strategije za prijem Srbije u EU, Evropska komisija predviđa da bi Srbija mogla da postane članica EU do 2025. godine, ali da prethodno treba da zatvori sva otvorena poglavlja do 2023. godine, što bi značilo da najranije pre 2027. godine nije moguće da evro postane zvanična valuta u našoj zemlji.\nNavodi se da Srbija ima spremno pet poglavlja za otvaranje, a kada je reč o Poglavlju 17. i njegovom delu, koji se odnosu na usklađivanje monetarne politike Srbije sa EU i prilagođavanju zemllje na uvođenje evra, Srbija već sada, po oceni NBS, ispunjava najvažnije uslove za uvođenje evra.\nŠta je potrebno da bismo uveli evro\nDa bi jedna zemlja, kandidat za članstvo u evro-zoni, uopšte uvela ovu valutu, potrebno je ispuniti brojne zahteve, kao što su nezavisnost centralne banke, zabrana direktnog finansiranja javnog sektora, zabrana privilegovanog pristupa javnog sektora finansijskim institucijama, nizak budžetski deficit u odnosu na BDP, zatim kriterijume koji se odnose na javni dug, nisku inflaciju, visinu kamatnih stopa...\nOd zemalja članica EU se očekuje da usvoje evro kao nacionalnu valutu, a to nije ni malo lak put, ali prešla ga je, do sada, većina zemlja EU.\nAko uđe u članstvo EU, Srbija bi mogla da bira da li će zadržati dinar, kao svoju valutu ili će preći na evro, kao ostale članice monetarne zone.\nZemlja mora da učestvuje u Mehanizmu deviznih kurseva najmanje dve godine, što znači da mora da veže svoju valutu u tom periodu za evro, i ne sme da je devalvira ili depresira kako bi poboljšala svoju konkurentnost, eksternu poziciju, dala podršku izvozu, ili nešto slično, bez saglasnosti zemalja EU.\nDve godine je, znači, minimum koji je potreban zemlji nakon pristupanja EU da usvoji evro, a taj cilj je posle ulaska u EU uspela da ostvari samo Slovenija, dok recimo zemlje, koje su dugogodišnje članice EU, kao što su Ceška, Poljska ili Mađarska, godinama i dalje koriste sopstvenu valutu.\nOve zemlje smatraju da u ovom trenutku njihove privrede nisu dovoljno konkurentne za integraciju na EU tržište, i zato što verovatno smatraju da bi im uvođenje evra donelo više štete nego koristi.\nUvođenje evra, prema tome, ne može da se ubrza, jer postoji procedura koja podrazumeva ispunjavanje određenih uslova i „probni period“ koji traje dve godine.\nBregzit primorao Brisel da sve članice EU tera u evro-zonu?\nNekoliko zemalja EU koje još nisu uvele evro, poput naših suseda, smatraju da su njihove ekonomije tako konkurentnije. Ne žure sa evrom, pogotovo posle svetske ekonomske krize, kada su zemlje sa nacionalnim valutama bolje prošle i nisu morale da otpuštaju radnike i prave oštre rezove, kao one u evrozoni.\nMeđutim, britanski „Dejli ekspres“ pisao je prošle godine da će posle odluke Velike Britanije da napusti EU, osam članica koje imaju sopstvene valute, možda biti primorane da po hitnom postupku uvedu evro. Novine su tvrdile da bi predsednik Evropske komisije mogao da im postavi ultimatum, jer želi da sve članice budu povezane zajedničkom valutom i da se na taj način učvrsti monetarna unija. I nemački „Frankfurter algemajne cajtung“ navodio je da će se posle Bregzita ubrzati planovi za dovršenje monetarne unije.\nIpak, nije moguće da osam članica EU po hitnom postupku uvedu evro. Možda bi uvođenje evra u ove države bilo povoljno za Srbiju jer one ne bi mogle da devalviraju valutu kako bi našim firmama izvoz učinile manje isplativim. Srbija bi tada bila u povoljnijem položaju, jer bi mogla da koriguje kurs, a ove zemlje ne bi mogle to da urade.\nSa druge strane, uvođenje evra u Bugarskoj, Rumuniji, Hrvatskoj i Mađarskoj, moglo bi da napravi određene probleme ovim našim susedima. Povećali bi se troškovi građana, a prihodi bi ostali isti, što bi značilo smanjenje njihove kupovne moći. U toj situaciji, ocenjuje se, mogao bi i da se smanji izvoz srpske robe u tim zemljama.\nKako se priprema Hrvatska?\nHrvatska narodna banka pripremila je hrvatsku strategiju za uvođenje evra. Prema pisanju zagrebačkog Večernjeg lista, iz oktobra 2017, ako Hrvatska uveri Evropsku komisiju i ostale države evro područja, da kontroliše javni dug i da će ga spustiti prema granici od 60 odsto u razumnom roku, računa se da bi evro mogao da postane hrvatska valuta najranije 2022. ili 2023. godine.\nPotrebno je i da države EU odobre novog člana koji bi koristio evro, a praksa je, takođe, i da se u zemlji održi referendum u vezi uvođenja evra kao nacionalne valute.\nEvro „na dugom štapu“\nPred Srbijom je dug put. Zakon o NBS potrebno je dodatno usaglasiti sa odredbama koje zahteva statut Evropske centralne banke, u delu koji se odnosi na to da naša centralna banka bude deo monetarne politike Evropske centralne banke i pripremi se za usvajanje evra, kada za to dođe vreme.\nUvođenje evra u Srbiji je, ipak, „na dugom štapu,“ jer je potrebne više godina dugoročne ekonomske, ali i političke stabilnosti zemlje, kako bi EU, uopšte, i započela razgovore za prijem u evropsku monetarnu zonu.\nPrethodno je uslov da Srbija uđe u EU, a kada će se to i da li će se uopšte desiti, ostaje kao otvoreno pitanje i pored datih okvirnih datuma za pristupanje od EU…


Kako će napad na Siriju uticati na balans moći na terenu? - Izazov\nRadio-televizija Srbije 15. aprila 2018. 09:30\nBritanska agencija podseća da je pre nešto više od godinu dana, američki predsednik Donald Tramp naredio raketni napad na Siriju zbog korišćenja hemijskog oružja. Isto to je učinio u noći između petka i subote, sa saveznicima u Parizu i Londonu.\nTramp je po okončanju vazdušnih udara na Siriju proglasio da je "misija ispunjena", što je fraza koja se povezuje sa bivšim predsednikom SAD Džordžom Bušom, iz 2003. godine, nakon prve faze rata u Iraku, koja ga je proganjala do kraja drugog mandata.\nSAD, Britanija i Francuska su ispalile 105 raketa na Siriju zbog navodnog hemijskog napada prošle nedelje, a Pentagon je saopštio da su mete bila tri postrojenja za hemijsko oružje.\nTe tri zemlje su istakle da udari nisu bili usmereni na svrgavanje Asada, niti predstavljaju intervenciju u sukobe.\nHor podrške Trampovoj odluci čuo se sa raznih strana američkog političkog spektra, ali je kritkovan nedostatak šire američke strategije za okončanje sedmogodišnjeg rata u Siriji, sa ili bez Asada.\nKomentatori dovode u pitanje poruku koja stoji iza poslednjeg napada, a koja signalizira da Zapad neće dozvoliti nekažnjeno korišćenje hemijskog oružja, ali su uzdržani kada se radi o dubljoj umešanosti u slučajevima kada barel-bombe ubiju mnogo više Sirijaca.\n"Da bi se uspelo na duge staze, potrebna nam je sveobuhvatna strategija za Siriju i ceo region. Vazdušni udari bez šire strategije mogu biti neophodni, ali oni sami neće postići američke ciljeve na Srednjem istoku", izavio je republikanski senator Džon Mekejn, koji se pre godinu dana zalagao za agresivnije akcije protiv vlade u Damasku.\nTramp je dao na znanje da želi povlačenje oko 2.000 američkih vojnika iz Sirije, koji su uključeni u kampanju protiv Islamske države, kao i da je njegova administracija suspendovala podršku sirijskim pobunjenicima, što dokazuje njegovu želju o prestanku američkog angažovanja u Siriji.\nAli je, izgleda, ušao u sukob sa tom porukom kada je rekao da su zapadni saveznici spremni da "zadrže taj odgovor" ako predsednik Bašar el Asad ne prestane da koristi hemijsko oružje, navodi Rojters.\n"To je teška kontradicija za rešavanje", kaže izvor Rojtersa.\nIako je napad hemijskim oružjem stavio Siriju u potpunosti pod Trampov "radar", stručnjaci ne smatraju da će ga neko ubediti da se tom zemljom bavi posle pobede nad Islamskom državom.\nViše američkih zvaničnika, koji su želeli da ostanu anonimni, tvrde da prioritet ove administracije nije uklanjanje Asada, koji je preživeo na vlasti uz obilnu pomoć Irana i Rusije.\n"Još nema odgovora na ‘problem Asad’, izjavio je Firas Maksad, direktor "Fondacije Arabija", sa sedištem u Vašingtonu i dodao: "Asad je uspeo, barem u izglednoj budućnosti, i na tome kapitalizuje".\nDenis Ros, koji je bio savetnik za Srednji istok i administraciji Baraka Obame, kaže da će raketni udari imati mali efekat na ukupnu situaciju u Siriji.\nTrampov pristup, prema njegovim rečima, nije ravnoteža snaga u Siriji, jer se on bavi Islamskom državom i odvraćanjem Asada da koristi hemijsko oružje.\n"Udari mogu da uvere Vladimira Putinada treba da zaustavi Asada u daljem korišćenju hemijskog oružja, ali jasno je da se mi povlačimo iz Sirije. Udari ne menjaju tu realnost", dodao je Ros.\nZapadne zemlje su, kako navodi Rojters, u problemu da izbegnu dalju eskalaciju, uključujući i bilo kakav neočekivan sukob sa njihovim rivalom, supersilom Rusijom.\nBritanska agencija zaključuje da zapadna intervencija praktično nema šanse da izmeni vojni balans moći u vreme kada je Asad u najjačoj poziciji od početka sukoba u Siriji.


Sud naredio mužu da bivšoj ženi isplati 60.000 evra za kućne poslove – ASinfo Portal\nPortugalski vrhovni sud naložio je muškarcu da bivšoj supruzi plati 60.000 evra kao naknadu za čišćenje i kuvanje, koje je obavljala tokom njihovog 30 godina dugog braka.\nPresudom, koja je doneta 14. januara, okončano je dugo suđenje u kojem se par bivših supružnika borio na raznim sudovima u Portugalu, prenosi Oditi central.\nŽena je od bivšeg supruga tražila 240.000 evra za sve poslove koje je obavljala besplatno tokom njihovog braka, ali njena presuda je odbačena s navodima da nema pravo na finansijsku naknadu.\n“Budući da rad proveden u kući nije zakonski potreban prema de fakto sindikatu, njegovo pružanje kao doprinos privredi predstavlja spontano ispunjavanje prirodne obaveze”, napisao je sudija u svojoj presudi.\nŽena je podnela žalbu i sud je ovaj put presudio u njenu korist, ali njen bivši muž žalio se vrhovnom sudu. Tamo je presuđeno da kućni poslovi, “iako ostaju nevidljivi, imaju jasnu ekonomsku vrednost”.


Splet provala gradonačelnika Zenice (VIDEO) - TUZLASPIEGEL\nSplet provala gradonačelnika Zenice (VIDEO)\n5. Oktobra 2021. 5. Oktobra 2021. tuzlaspiegel\nFuad Kausmović, gradonačelnik Zenice u emisiji “Aktuelno” na TV Zenica pokazao je svoja retorička umijeća, te ulazi u konkurenciju za ličnost godine, laskave titule našeg portala. Kada pomislimo da su izjave pojedinih političara provale godine, uvijek se nađe rekorder.\nIzjave poput “Psi lutalice su na evropski način riješeni”, “Apsolutno nemam veze sa tenderima”, “Direktor zdravstvene ustanove mora imati dosta škola…”, “Prvi sam čovjek u Evropi koji je sve mjesne zajednice pokrio besplatnim vajfajem” i sl., zavređuju pažnju javnosti.\nProsto je nevjerovatno kako se Nedžad Glibo, novinar u emisiji, niti jednom nije nasmijao dok je gost nizao provale i njegova profesionalnost zaslužuje svaku pohvalu.\nIzvor: TV ZE/Čaršija Zenica\n← Facebook, Instagram i WhatsApp ‘pali’ zbog jednog videa!\nVlada FBiH zadužila Civilnu zaštitu za popis štete uzrokovane padom Fejsbuka i Instagrama →


Prijava za vrtiće do 15. maja, u školama produžen upis u prvi razred\nHome»Vesti»Prijava za vrtiće do 15. maja, u školama produžen upis u prvi razred\nBy Aleksandar Đokić 14/05/2020 Updated: 22/05/2020 Nema komentara6 Mins Read\nFoto: printscreen sajta eUprave\nElektronska prijava dece u predškolske ustanove – e-Vrtić – dostupna je u još 26 gradova i opština, te je njihov ukupan broj sada 117, a Niš je jedan od njih. Prijava će trajati do 15. maja i dostupna je u 135 predškolskih ustanova širom Srbije.\nPrilikom elektronske prijave automatski se pribavljaju neophodni podaci iz matične knjige rođenih, Centralnog registra obaveznog socijalnog osiguranja i evidencije prebivališta, tako da roditelji ne moraju da dostavljaju nijedan dokument za upis deteta, niti da odlaze ni na jedan šalter. Ova usluga dostupna je na portalu eUprava svim registrovanim korisnicima.\nDirektorka predškolske ustanove „Pčelica“ u Nišu Svetlana Mitić kažeda su sa e-Vrtićem krenuli oko 10. marta.\nDirektorka “Pčelice” Svetlana Mitić\n„Aplikacija je zaista zaživela, čak je i u toku vanrednog stanja veliki broj roditelja prijavio svoje dete za e-Vrtić. Za sada imamo oko 700 prijava mališana za upis u našu ustanovu, svi zahtevi roditelja su obrađeni. Mi smo njima poslali povratnu informaciju da su zahtevi obrađeni, i ta deca se sada nalaze na listi čekanja Javne predškolske ustanove „Pčelica“, kaže Mitićeva i dodaje da je ovo veliko olakšanje i za roditelje i za zaposlene, jer roditelji ne moraju da dolaze u kol-centar i čekaju red, da vade razna potrebna dokumenta, već, kako ona kaže, to urade sa dva klika mišem i na taj način dete ostane na listi čekanja predškolske ustanove.\nDa je danas preko interneta moguće dobiti razne usluge javne uprave za koje je nekada bilo potrebno čekati u redovima pred šalterima, pokazuje i podatak Kancelarije za informacione tehnologije i elektronsku upravu prema kojem je 42.000 prijava elektronskim putem stiglo za upis dece u vrtiće. Prednosti ovog sistema su ogromne, jer se onaj veći deo posla sada lakše obavlja preko portala e-Uprave, objašnjava direktor Kancelarije za informacione tehnologije i e-Upravu Mihailo Jovanović.\n„Prijava dece u predškolske ustanove ili vrtiće od ove godine dostupna je svim roditeljima u Srbiji. Usluga je vrlo jednostavna i podrazumeva da registrovani korisnici na portalu e-Uprave izaberu uslugu e-Vrtić i za pet minuta popune neophodne podatke i prijave svoje dete za upis u vrtić“, isitiče Jovanović.\nIako je e-Vrtić namenjen prvenstveno roditeljima koji su državljani Srbije, pojedine predškolske ustanove pružaju ovu uslugu i ako je jedan od roditelja strani državljanin. Za decu samohranih roditelja, decu žrtava nasilja u porodici, decu sa smetnjama u psihofizičkom razvoju ili iz porodica koje koriste neki oblik socijalne zaštite predškolska ustanova je u mogućnosti da prihvati prijavu elektronskim putem, ali je potrebno da roditelji podnesu relevantnu dokumentaciju kojom dokazuje navedeni status lično u predškolsku ustanovu, navodi se na portalu Ministarstva državne uprave i lokalne samouprave. Preporuka Kancelarije za IT i eUpravu svim predškolskim ustanovama, u skladu sa trenutnom epidemiološkom situacijom, jeste da se roditeljima omogući da elektronskim putem dostave i ovu dokumentaciju.\nSpisak gradova i opština koje pružaju uslugu elektronskog prijavljivanja dece za obdaništa možete pronaći na linku, dok uputstvo kako koristiti uslugu e-Vrtić možete pogledati ovde.\nUpis u prvi razred ove godine počeće kasnije zbog pandemije koronavirusa\nUpis dece u prvi razred osnovne škole, koji inače počinje 1. aprila, ove godine će, zbog aktuelne situacije i vanrednog stanja, početi kasnije, ali roditelji i drugi zakonski zastupnici od 1. aprila 2020. mogu da stupe u kontakt sa školom u koju žele da upišu dete preko nove usluge „Iskazivanje interesovanja za upis u osnovnu školu“ na portalu eUprava, kao i telefonskim putem. Direktor Kancelarije za informacione tehnologije i e-Upravu Mihailo Jovanović kaže da su, ohrabreni upisom preko portala e-Vrtić, uspeli da preko portala e-Uprave ove godine upišu i decu u osnovnu školu.\nDirektor Kancelarije za informacione tehnologije i e-Upravu Mihailo Jovanović\n„Upis se sada pomera za 1. jun, ali mi smo, da bi roditelji videli kako sve to radi i da bi stupili u inicijalni kontakt sa školama, omogućili uslugu iskazivanja interesovanja za ovaj način upisa. Sve je takođe preko portala e-Uprave, gde roditelji mogu kao registrovani korisnici da izaberu školu za svoje dete. Negde oko 25. maja biće aktivirana prava usluga upisa u osnovne škole, kada će roditelji moći da izaberu termin gde će moći da upišu svoje dete. Moraće samo jednom da odu do te škole, gde će njihovo dete obaviti razgovor sa psihologom i opet neće morati da nosi nijedan dokument“, ističe Jovanović.\nUputstvo za korišćenje ove usluge možete pronaći ovde.\nNa ovaj način, škole će evidentirati zainteresovanost roditelja kako bi okvirno znale koji broj đaka mogu da očekuju. Svi roditelji, koji će koristiti ovu elektronsku uslugu, biće obavešteni o datumu upisa u osnovnu školu čim on bude bio definisan, nalazi se na portalu Uprave po meri svih nas.\nNačelnik Školske uprave u Nišu Dragan Gejo ističe da ovaj sistem još uvek nije toliko zaživeo na sajtu Ministarstva. Kako kaže, škole mogu samo da se interesuju, kao i da roditelji mogu da izraze želju da na taj način da upišu svoju decu.\n„U vreme pandemije kovida roditelji su svoju decu upisivali u školu elektronskim putem – mejlom sektretaru škole, gde im on odgovori da je dete primljeno i dete se smatra upisanim u školu kada stigne obaveštenje iz škole roditeljima. Isto tako su roditelji zvali i telefonom, tim putem je upisano preko 50 odsto učenika u sva tri okruga Školske uprave Niša – u Pirotskom, Topličkom i Nišavskom. U ponedeljak ćemo imati sastanak povodom e-upisa, polaganja završnih ispita i velike mature, pa ćemo tada imati više podataka za medije“, najavljuje Gejo.\nPo definisanju datuma upisa u osnovnu školu, na portalu eUprava biće dostupna usluga zakazivanja termina za upis i testiranje koja će omogućiti roditeljima da jednim odlaskom u školu završe sve procedure oko upisa deteta, i to bez donošenja ijednog dokumenta, kao i da obave testiranje sa psihologom i pedagogom. Škole će u unapređenoj elektronskoj usluzi eUpisa po službenoj dužnosti pribaviti podatke iz matične knjige rođenih, iz evidencije prebivališta, kao i iz zdravstvenog informacionog sistema o obavljenom lekarskom pregledu.\nElektronske usluge deo su ukupne reforme javne uprave u Srbiji, koja treba da javnu upravu učini efikasnijom, transparentnijom i bližom građanima i privredi. Evropska unija snažno podržava reformu javne uprave u Srbiji kao deo procesa pripreme Srbije za članstvo u EU, kaže šef delegacije EU u Srbiji, ambasador Sem Fabrici.\n„Reforma javne uprave je ključni korak za članstvo Srbije u Evropskoj uniji. Neophodne su strukturne promene u funkcionisanju i organizaciji centralne i lokalne uprave. Kulturološke promene u odnosu između administracije i građana takođe treba da prate ovaj proces. Reforma javne uprave je jedinstveno sredstvo za uvođenje evropskih principa dobrog upravljanja, u koje spadaju: efikasnost, odgovornost, transparentnost, pouzdanost i iznad svega, uključivanje građana u procese donošenja odluka. Reforma javne uprave donosi i potpunu modernizaciju uprave kroz digitalizaciju informacija i procesa, uključujući nove načine pružanja usluga građanima i preduzećima“, poručuje Fabrici.\nFabrici: Reforma javne uprave ključan elemenat procesa pristupanja Srbije EU, podrška se nastavlja Počeo je upis u srednju školu, ove godine elektronskim putem Deca se vraćaju u vrtiće – pojačana higijena i boravak na otvorenom što češće Obradović: Završetak procesa reforme sistema plata, jačanje razvoja e-Uprave i osnaživanje gradova i opština prioriteti u 2021. godini\nDragan Gejo E-uprava e-vrtić JPU "Pčelica" MDLUS Mihailo Jovanović Ministarstvo državne uprave i lokalne samouprave Sem Fabrici upis u prvi razred


Šveđani u Ogulinu grade najveću fabriku drvenih podnih obloga na svetu - PODOVI\nVesti Šveđani u Ogulinu grade najveću fabriku drvenih podnih obloga na svetu\nŠvedski vlasnik fabrike podnih obloga Pervanovo Invest AB u Ogulinu gradi najsavremeniju svetsku fabriku podnih obloga, vrednu 200 miliona eura, a do 2027. godine, kada Ogulin 2 potpuno uđe u pogon, biće najveća svetska fabrika drvenih podova, najavili su iz kompanije Bjelin Croatia.\nNova farbika Ogulin 2 gradi se pored postojeće fabrike parketa Ogulin 1, a imaće proizvodni kapacitet veći od 20 miliona kvadratnih metara podnih obloga godišnje. Ukupani godišnji kapacitet proizvodnje podova u Vikenu i Ogulinu 2 u 2027. godini iznosiće 30 miliona kvadratnih metara.\nNova fabrika gradi se na 330.000 m2 površine, smeštenih uz auto-put Zagreb-Split. Ukupna površina fabrike iznosi 100.000 kvadratnih metara, a investicije u zemljište, zgrade, instalacije i mašine procenjuju se na 200 miliona evra kapitalnih izdataka, uglavnom finansiranih sopstvenim kapitalom.\nU visokotehnološkoj i automatizovanoj fabrici Ogulin 2 podovi će se izrađivati od drvnog praha, vlaknastih ploča visoke gustine i furnira. Sirovina potrebna za proizvodnju uglavnom će se dobijati od drvnog otpada iz fabrika Bjelin iz Ogulina, Bjelovara i Otoka. Presovanje, profilisanje, završna obrada površina i podno pakovanje odvijaju se u automatizovanim proizvodnim procesima koje je takođe razvila kompanija Valinge Innovation.\nPrethodni tekstVodorazredivi zaštitni i dekorativni lakovi za parket i brodski pod\nSledeći tekstLook Both Ways kolekcija: Beton i konfeti. Plišano i ravno. Tepih i LVT!


Uhapšen narko diler – Kruševac PRESS\nAutor Redakcija\t Poslednje ažuriranje 24.11.2015.\nPripadnici Ministarstva unutrašnjih poslova u Kruševcu danas su, po odobrenju Višeg javnog tužilaštva, uhapsili i odredili zadržavanje B.P. (29) iz okoline Kruševca zbog neovlašćene proizvodnje i stavljanja u promet opojnih droga.\n– Policijski službenici su po naredbi Višeg suda u Kruševcu pretresli stan koji koristi osumnjičeni i pronašli pračkastu materiju za koju se sumnja da je opojna droga heroin, bruto težine oko 120 grama. Takođe, pronašli su i biljnu materiju za koju se sumnja da je marihuana, težine 17 grama. – navodi se u saopštenju kruševačke policije.\nSumnja se da je droga bila namenjena daljoj prodaji, ističu u Policijskoj upravi u Kruševcu.